title: 2007/210/EB: 2007 m. kovo 19 d. Tarybos sprendimas dėl Europos bendrijos ir Malaizijos Vyriausybės susitarimo dėl oro susisiekimo paslaugų tam tikrų aspektų pasirašymo ir laikino taikymo

text:
4.4.2007

               LT

               Europos Sąjungos oficialusis leidinys

               L 94/26

         TARYBOS SPRENDIMAS
   2007 m. kovo 19 d.
   dėl Europos bendrijos ir Malaizijos Vyriausybės susitarimo dėl oro susisiekimo paslaugų tam tikrų aspektų pasirašymo ir laikino taikymo
   (2007/210/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 80 straipsnio 2 dalį kartu su 300 straipsnio 2 dalies pirmos pastraipos pirmu sakiniu,
   atsižvelgdama į Komisijos pasiūlymą,
   kadangi:

               (1)

               2003 m. birželio 5 d. Taryba įgaliojo Komisiją pradėti derybas su trečiosiomis šalimis dėl galiojančių dvišalių susitarimų tam tikrų nuostatų pakeitimo susitarimu su Bendrija.

               (2)

               Komisija Bendrijos vardu vedė derybas su Malaizijos Vyriausybe dėl oro susisiekimo paslaugų tam tikrų aspektų, laikydamasi mechanizmų ir nurodymų, numatytų Tarybos sprendimo, įgaliojančio Komisiją pradėti derybas su trečiosiomis šalimis dėl galiojančių dvišalių susitarimų tam tikrų nuostatų pakeitimo susitarimu su Bendrija, priede.

               (3)

               Atsižvelgiant į vėlesnį jo sudarymą, susitarimas, dėl kurio Komisija vedė derybas, turėtų būti pasirašytas ir laikinai taikomas,

         NUSPRENDĖ:
   1 straipsnis
   Europos bendrijos ir Malaizijos Vyriausybės susitarimas dėl oro susisiekimo paslaugų tam tikrų aspektų patvirtinamas Bendrijos vardu, atsižvelgiant į Tarybos sprendimą dėl minėto susitarimo sudarymo.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti susitarimą Bendrijos vardu, atsižvelgiant į jo sudarymą.
   3 straipsnis
   Iki susitarimo įsigaliojimo jis laikinai taikomas nuo pirmojo mėnesio po to, kai Šalys praneša viena kitai apie šiam tikslui būtinų procedūrų užbaigimą, pirmos dienos.
   4 straipsnis
   Tarybos pirmininkas įgaliojamas pateikti susitarimo 9 straipsnio 2 dalyje numatytą pranešimą.

      Priimta Briuselyje, 2007 m. kovo 19 d.

            Tarybos vardu

            Pirmininkas

         Horst SEEHOFER

    ---documentbreak---

               4.4.2007

               LT

               Europos Sąjungos oficialusis leidinys

               L 94/28

         Europos bendrijos ir Malaizijos Vyriausybės
   SUSITARIMAS
   dėl oro susisiekimo paslaugų tam tikrų aspektų
   EUROPOS BENDRIJA
   ir
   MALAIZIJOS VYRIAUSYBĖ (toliau – Malaizija)
   (toliau – Šalys)
   PRIPAŽINDAMOS, kad Europos bendrijos valstybių narių ir Malaizijos dvišalių susitarimų dėl oro susisiekimo paslaugų tam tikras nuostatas, prieštaraujančias Europos bendrijos teisei, reikia suderinti su ja, kad būtų sukurtas tvirtas teisinis Europos bendrijos ir Malaizijos oro susisiekimo paslaugų pagrindas ir užtikrintas tokių oro susisiekimo paslaugų tęstinumas,
   PAŽYMĖDAMOS, kad Europos bendrija turi išskirtinę kompetenciją kelių aspektų, kurie gali būti įtraukti į Europos bendrijos valstybių narių ir trečiųjų šalių dvišalius susitarimus dėl oro susisiekimo paslaugų, atžvilgiu,
   PAŽYMĖDAMOS, kad pagal Europos bendrijos teisę valstybėje narėje įsisteigę Bendrijos oro vežėjai turi teisę nediskriminuojami naudotis oro maršrutais tarp Europos bendrijos valstybių narių ir trečiųjų šalių,
   ATSIŽVELGDAMOS į Europos bendrijos ir tam tikrų trečiųjų šalių susitarimus, numatančius galimybę tokių trečiųjų šalių nacionaliniams subjektams įgyti nuosavybės teises į oro vežėjų, turinčių pagal Europos bendrijos teisę išduotas licencijas, bendroves,
   PAŽYMĖDAMOS, kad pagal Europos bendrijos teisę oro vežėjai iš principo negali sudaryti susitarimų, kurie gali paveikti Europos bendrijos valstybių narių prekybą ir kurių tikslas ar poveikis – trukdymas atsirasti konkurencijai, jos ribojimas ar iškraipymas,
   PRIPAŽINDAMOS, kad dėl Europos bendrijos valstybių narių ir Malaizijos dvišaliuose susitarimuose dėl oro susisiekimo paslaugų esančių nuostatų įmonėms taikomos konkurencijos taisyklės gali tapti neveiksmingos, jei pagal šias nuostatas: i) reikalaujama bendrovių susitarimų, bendrovių asociacijų sprendimų arba bendros praktikos, kurie iškreiptų arba apribotų oro vežėjų konkurenciją tam tikruose maršrutuose, arba pritariama tokiems susitarimams, sprendimams ar praktikai; arba ii) sustiprinamas tokių susitarimų, sprendimų arba suderintos veiklos poveikis; arba iii) oro vežėjams arba kitiems privatiems ekonominės veiklos vykdytojams suteikiama teisė imtis priemonių, kurios užkerta kelią oro vežėjų konkurencijai tam tikruose maršrutuose, ją iškreipia arba apriboja,
   PAŽYMĖDAMOS, kad Europos bendrija, dalyvaudama šiose derybose, nesiekia padidinti oro eismo tarp Europos bendrijos ir Malaizijos masto, daryti poveikį pusiausvyrai tarp Bendrijos oro vežėjų ir Malaizijos oro vežėjų, arba pakeisti esamų dvišalių susitarimų dėl oro susisiekimo paslaugų nuostatų, susijusių su skrydžių teisėmis,
   SUSITARĖ:
   1 straipsnis
   Bendrosios nuostatos
   1.   Šiame susitarime „valstybės narės“ – Europos bendrijos valstybės narės.
   2.   Kiekviename iš I priede išvardytų susitarimų daromos nuorodos į valstybės narės, kuri yra to susitarimo šalis, nacionalinius subjektus yra suprantamos kaip nuorodos į Europos bendrijos valstybių narių nacionalinius subjektus.
   3.   Kiekviename iš I priede išvardytų susitarimų daromos nuorodos į valstybės narės, kuri yra to susitarimo šalis, oro vežėjus ar aviakompanijas yra suprantamos kaip nuorodos į tos valstybės narės paskirtus oro vežėjus ar aviakompanijas.
   2 straipsnis
   Valstybės narės paskyrimas
   1.   Šio straipsnio 2 ir 3 dalių nuostatos atitinkamai pakeičia II priedo a ir b punktuose išvardytų straipsnių atitinkamas nuostatas dėl suinteresuotos valstybės narės oro vežėjo paskyrimo, Malaizijos jam suteiktų įgaliojimų ir leidimų bei, atitinkamai, atsisakymo išduoti įgaliojimus ar leidimus oro vežėjui, jų atšaukimo, laikino galiojimo sustabdymo ar apribojimo.
   2.   Gavusi valstybės narės paskyrimą, Malaizija kuo greičiau suteikia atitinkamus įgaliojimus ir leidimus, su sąlyga kad:

               i)

               oro vežėjas yra įsisteigęs pagal Europos bendrijos steigimo sutartį paskiriančiosios valstybės narės teritorijoje ir turi galiojančią licenciją oro susisiekimui vykdyti pagal Europos bendrijos teisę; ir

               ii)

               už oro vežėjo pažymėjimo išdavimą atsakinga valstybė narė vykdo ir užtikrina veiksmingą oro vežėjo veiklos kontrolę, ir paskyrimo dokumente yra aiškiai nurodyta atitinkama aviacijos institucija; ir

               iii)

               pagrindinė oro vežėjo verslo vieta yra valstybės narės, jam išdavusios galiojančią licenciją oro susisiekimui vykdyti, teritorijoje; ir

               iv)

               oro vežėją tiesiogiai arba jo kontrolinį akcijų paketą valdo bei veiksmingai kontroliuoja valstybės narės ir (arba) valstybių narių nacionaliniai subjektai, ir (arba) III priede išvardytos kitos valstybės ir (arba) jų nacionaliniai subjektai.

         3.   Malaizija gali atsisakyti išduoti valstybės narės paskirtam oro vežėjui išduotus įgaliojimus ar leidimus, juos atšaukti, laikinai sustabdyti ar apriboti jų galiojimą, jeigu:

               i)

               oro vežėjas nėra įsisteigęs pagal Europos bendrijos steigimo sutartį paskiriančiosios valstybės narės teritorijoje arba neturi galiojančios licencijos oro susisiekimui vykdyti pagal Europos bendrijos teisę; arba

               ii)

               už oro vežėjo pažymėjimo išdavimą atsakinga valstybė narė nevykdo ar neužtikrina veiksmingos oro vežėjo veiklos kontrolės, arba paskyrimo dokumente nėra aiškiai nurodyta atitinkama aviacijos institucija; arba

               iii)

               oro vežėjo tiesiogiai arba jo kontrolinio akcijų paketo nevaldo, arba jo veiksmingai nekontroliuoja valstybės narės ir (arba) jų nacionaliniai subjektai, ir (arba) III priede išvardytos kitos valstybės ir (arba) jų nacionaliniai subjektai; arba

               iv)

               oro vežėjas jau yra gavęs leidimą vykdyti skrydžius pagal dvišalį Malaizijos ir kitos valstybės narės susitarimą ir Malaizija gali įrodyti, kad pagal šį susitarimą taikant skrydžių teises maršrutui, į kurį įeina punktas toje kitoje valstybėje narėje, ji pažeistų tuo kitu susitarimu nustatytus skrydžių teisių apribojimus; arba

               v)

               paskirtas oro vežėjas turi valstybės narės išduotą oro vežėjo pažymėjimą ir Malaizija bei ta valstybė narė nėra sudariusios dvišalio susitarimo dėl oro susisiekimo paslaugų, o ta valstybė narė atsisakė suteikti Malaizijos paskirtiems oro vežėjams skrydžių teises.

         Naudodamasi šioje dalyje jai suteikta teise, Malaizija nediskriminuoja Bendrijos oro vežėjų dėl jų nacionalinės priklausomybės.
   3 straipsnis
   Sauga
   1.   Šio straipsnio 2 dalies nuostatos papildo atitinkamas II priedo c punkte išvardytų straipsnių nuostatas.
   2.   Jeigu valstybė narė (pirmoji valstybė narė) paskiria oro vežėją, kurio veiklos kontrolę vykdo ir užtikrina antroji valstybė narė, Malaizijos teisės pagal oro vežėją paskyrusios pirmosios valstybės narės ir Malaizijos susitarimo saugą reglamentuojančias nuostatas taikomos ir tada, kai ta antroji valstybė narė priima, įgyvendina ar užtikrina saugos standartus ir išduoda tam oro vežėjui leidimą vykdyti skrydžius.
   4 straipsnis
   Aviacinių degalų apmokestinimas
   1.   Šio straipsnio 2 dalies nuostatos papildo atitinkamas II priedo d punkte išvardytų straipsnių nuostatas.
   2.   Nepaisant jokių kitų priešingų nuostatų, jokia II priedo d punkte išvardytų susitarimų nuostata nedraudžia valstybėms narėms nediskriminuojant nustatyti mokesčius, rinkliavas, muitus ar mokesčius už degalus, jos teritorijoje tiekiamus Malaizijos paskirto oro vežėjo orlaiviui, kuris vykdo skrydžius iš vieno tos valstybės narės teritorijoje esančio punkto į kitą tos pačios arba kitos valstybės narės teritorijoje esančio punkto.
   5 straipsnis
   Vežimo Europos bendrijoje tarifai
   1.   Šio straipsnio 2 dalies nuostatos papildo atitinkamas II priedo e punkte išvardytų straipsnių nuostatas.
   2.   Tarifams, kuriuos pagal I priede nurodytą susitarimą, kuriame yra II priedo e punkte nurodyta nuostata dėl vežimo vien Europos bendrijos teritorijoje, nustato Malaizijos paskirtas (-i) oro vežėjas (-ai), taikoma Europos bendrijos teisė.
   6 straipsnis
   Konkurencijos taisyklių atitikimas
   1.   Nepaisant jokių kitų priešingų nuostatų, jokia I priede išvardytų susitarimų nuostata i) neskatina sudaryti bendrovių susitarimų, priimti bendrovių asociacijų sprendimų arba vykdyti suderintus veiksmus, kurie užkerta kelią konkurencijai, ją iškreipia arba riboja; ii) nesustiprina tokių susitarimų, sprendimų arba suderintų veiksmų poveikio; arba iii) nesuteikia teisės privatiems ekonominės veiklos vykdytojams imtis priemonių, kurios užkerta kelią konkurencijai, ją iškreipia arba apriboja.
   2.   I priede išvardytų susitarimų nuostatos, kurios yra nesuderinamos su šio straipsnio 1 dalimi, yra netaikomos.
   7 straipsnis
   Susitarimo priedai
   Šio susitarimo priedai yra neatskiriama jo dalis.
   8 straipsnis
   Peržiūra ar dalinis pakeitimas
   Šalys bet kuriuo metu abipusiu susitarimu gali peržiūrėti ar iš dalies pakeisti šį susitarimą.
   9 straipsnis
   Įsigaliojimas ir laikinas taikymas
   1.   Šis susitarimas įsigalioja, kai Šalys viena kitai raštu praneša apie šiam susitarimui įsigalioti būtinų atitinkamų vidaus procedūrų užbaigimą.
   2.   Nepaisydamos 1 dalies, Šalys susitaria laikinai taikyti šį susitarimą nuo sekančio mėnesio po to, kai Šalys praneša viena kitai apie šiam tikslui būtinų procedūrų užbaigimą, pirmos dienos.
   3.   Valstybių narių ir Malaizijos susitarimai bei kiti dokumentai, kurie šio susitarimo pasirašymo dieną dar nėra įsigalioję ir nėra taikomi laikinai, yra išvardyti I priedo b punkte. Šis susitarimas taikomas visiems šiems susitarimams ir dokumentams, kai jie įsigalioja ar pradedami laikinai taikyti.
   10 straipsnis
   Nutraukimas
   1.   Jeigu I priede nurodytas susitarimas nutraukiamas, tuo pat metu netenka galios visos šio susitarimo nuostatos, susijusios su atitinkamu I priede nurodytu susitarimu.
   2.   Jeigu nutraukiami visi I priede išvardyti susitarimai, tuo pat metu netenka galios ir šis susitarimas.

      TAI PATVIRTINDAMI, toliau nurodyti tinkamai įgalioti atstovai pasirašė šį susitarimą.
      Priimta du tūkstančiai septintų metų kovo dvidešimt antrą dieną Briuselyje dviem egzemplioriais anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir malajiečių kalbomis.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Kominità Ewropea
         Voor de Europese Gemeenschap
         W imieniu Wspólnoty Europejskiej
         Pela Communidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За правителството на Малайзия
         Por el Gobierno de Malasia
         Za vládu Malajsie
         For Malaysias regering
         Für die Regierung Malaysias
         Malaisia valitsuse nimel
         Για την Κυβέρνηση της Μαλαισίας
         For the Government of Malaysia
         Pour le gouvernement de la Malaisie
         Per il governo della Malaysia
         Malaizijas valdības vārdā
         Malaizijos Vyriausybės vardu
         Malaijzia Kormánya részéről
         Għall-Gvern tal-Malažja
         Voor de Regering van Maleisië
         W imieniu Rządu Malezji
         Pelo Governo da Malásia
         Pentru Guvernul Malaeziei
         Za vládu Malajzie
         Za Vlado Malezije
         Malesian hallituksen puolesta
         För Malaysias regering

   I PRIEDAS
   Šio susitarimo 1 straipsnyje minimų susitarimų sąrašas

               a)

               Malaizijos ir Europos bendrijos valstybių narių susitarimai dėl oro susisiekimo paslaugų, kurie šio susitarimo pasirašymo dieną yra sudaryti, pasirašyti ir (arba) taikomi laikinai:

                           —

                           Austrijos Federacinės Vyriausybės ir Malaizijos Vyriausybės susitarimas dėl oro susisiekimo paslaugų jų teritorijose ir už jų ribų, pasirašytas 1976 m. lapkričio 22 d. Kvala Lumpūre, toliau II priede – Malaizijos ir Austrijos susitarimas;
                           pakeitimai padaryti Susitarimo Memorandumu, pasirašytu 1990 m. rugpjūčio 23 d. Vienoje;
                           paskutiniai pakeitimai padaryti 1994 m. rugsėjo 14 d.Note Verbale Kvala Lumpūre,

                           —

                           Belgijos Karalystės Vyriausybės ir Malaizijos Vyriausybės susitarimas dėl oro susisiekimo paslaugų jų teritorijose ir už jų ribų, pasirašytas 1974 m. vasario 26 d. Kvala Lumpūre, toliau II priede – Malaizijos ir Belgijos susitarimas;
                           pakeitimai padaryti Suderintu protokolu, pasirašytu 1978 m. liepos 25 d. Briuselyje;
                           paskutiniai pakeitimai padaryti Suderintu protokolu, pasirašytu 1993 m. spalio 14 d. Kvala Lumpūre,

                           —

                           Čekoslovakijos Socialistinės Respublikos Vyriausybės ir Malaizijos Vyriausybės susitarimas dėl oro susisiekimo paslaugų jų teritorijose ir už jų ribų, pasirašytas 1973 m. gegužės 2 d. Prahoje, toliau II priede – Malaizijos ir Čekijos susitarimas;
                           Susitarimo memorandumas, pasirašytas 1973 m. gegužės 2 d. Prahoje, yra susitarimo dalis,

                           —

                           Danijos Karalystės Vyriausybės ir Malaizijos Vyriausybės susitarimas dėl oro susisiekimo paslaugų jų teritorijose ir už jų ribų, pasirašytas 1967 m. spalio 19 d. Kvala Lumpūre, toliau II priede – Malaizijos ir Danijos susitarimas,

                           —

                           Danijos Karalystės Vyriausybės ir Malaizijos Vyriausybės susitarimo dėl oro susisiekimo paslaugų projektas, parafuotas 1997 m. ir 2002 m., toliau II priede – Malaizijos ir Danijos susitarimo projektas,

                           —

                           Suomijos Respublikos Vyriausybės ir Malaizijos Vyriausybės susitarimas dėl oro susisiekimo paslaugų jų teritorijose ir už jų ribų, pasirašytas 1997 m. lapkričio 6 d. Kvala Lumpūre, toliau II priede – Malaizijos ir Suomijos susitarimas;
                           Susitarimo memorandumas, pasirašytas 1997 m. rugsėjo 15 d. Kvala Lumpūre, yra susitarimo dalis,

                           —

                           Prancūzijos Respublikos Vyriausybės ir Malaizijos Vyriausybės susitarimas dėl oro transporto, pasirašytas 1967 m. gegužės 22 d. Kvala Lumpūre, toliau II priede – Malaizijos ir Prancūzijos susitarimas,

                           —

                           Vokietijos Federacinės Respublikos ir Malaizijos susitarimas dėl oro susisiekimo paslaugų jų teritorijose ir už jų ribų, pasirašytas 1968 m. liepos 23 d. Kvala Lumpūre, toliau II priede – Malaizijos ir Vokietijos susitarimas,

                           —

                           Vengrijos Respublikos Vyriausybės ir Malaizijos Vyriausybės susitarimas dėl oro susisiekimo paslaugų jų teritorijose ir už jų ribų, pasirašytas 1993 m. vasario 19 d. Kvala Lumpūre, toliau II priede – Malaizijos ir Vengrijos susitarimas,

                           —

                           Airijos Vyriausybės ir Malaizijos Vyriausybės susitarimas dėl oro transporto, pasirašytas 1992 m. vasario 17 d. Šanone, toliau II priede – Malaizijos ir Airijos susitarimas,

                           —

                           Malaizijos Vyriausybės ir Italijos Respublikos Vyriausybės susitarimas dėl oro susisiekimo paslaugų, pasirašytas 1995 m. kovo 23 d. Kvala Lumpūre, toliau II priede – Malaizijos ir Italijos susitarimas;
                           1994 m. lapkričio 30 d. Romoje sudarytas Konfidencialus susitarimo memorandumas yra susitarimo dalis;
                           pakeitimai padaryti Konfidencialiu susitarimo memorandumu, pasirašytu 1997 m. liepos 18 d. Kvala Lumpūre;
                           pakeitimai padaryti Malaizijos ir Italijos suderintu diskusijų protokolu 2005 m. gegužės 18 d. Romoje;
                           paskutiniai pakeitimai padaryti Susitarimo memorandumu, pasirašytu 2006 m. liepos 18 d. Londone,

                           —

                           Malaizijos Vyriausybės ir Liuksemburgo Didžiosios Hercogystės Vyriausybės susitarimas dėl oro susisiekimo paslaugų, parafuotas 2002 m. liepos 19 d. Kvala Lumpūre ir pateiktas 2002 m. liepos 19 d. Kvala Lumpūre pasirašyto Konfidencialaus susitarimo memorandumo II priede, toliau II priede – Malaizijos ir Liuksemburgo susitarimas,

                           —

                           Maltos Vyriausybės ir Malaizijos Vyriausybės susitarimas dėl oro susisiekimo paslaugų jų teritorijose ir už jų ribų, pasirašytas 1993 m. spalio 12 d. Malaizijoje, toliau II priede – Malaizijos ir Maltos susitarimas;
                           1984 m. vasario 28 d. Valetoje pasirašytas Susitarimo memorandumas yra susitarimo dalis,

                           —

                           Nyderlandų Karalystės Vyriausybės ir Malaizijos Vyriausybės susitarimas dėl oro susisiekimo paslaugų jų teritorijose ir už jų ribų, pasirašytas 1966 m. gruodžio 15 d. Kvala Lumpūre, toliau II priede – Malaizijos ir Nyderlandų susitarimas;
                           pakeitimai padaryti 1988 m. kovo 25 d. pasikeičiant notomis;
                           pakeitimai padaryti 1991 m. spalio 23 d. Konfidencialiu memorandumu;
                           pakeitimai padaryti 1993 m. gegužės 10 d. Kvala Lumpūre pasikeičiant notomis;
                           paskutiniai pakeitimai padaryti Konfidencialiu susitarimo memorandumu, pateiktu 1995 m. rugsėjo 19 d. Kvala Lumpūre pasirašyto Suderinto protokolo A priedėlyje;
                           paskutiniai pakeitimai padaryti 1996 m. gegužės 23 d. Kvala Lumpūre pasikeičiant notomis,

                           —

                           Lenkijos Liaudies Respublikos Vyriausybės ir Malaizijos Vyriausybės susitarimas dėl civilinio oro transporto, pasirašytas 1975 m. kovo 24 d. Kvala Lumpūre, toliau II priede – Malaizijos ir Lenkijos susitarimas;
                           Lenkijos Liaudies Respublikos Vyriausybės ir Malaizijos Vyriausybės susitarimo dėl civilinio oro transporto protokolas, pasirašytas 1974 m. liepos 5 d. Kvala Lumpūre, yra susitarimo dalis,

                           —

                           Malaizijos Vyriausybės ir Portugalijos Respublikos susitarimas dėl oro susisiekimo paslaugų jų teritorijose ir už jų ribų, parafuotas ir pateiktas 1998 m. gegužės 19 d. Kvala Lumpūre pasirašyto Susitarimo memorandumo II priede, toliau II priede – Malaizijos ir Portugalijos susitarimas,

                           —

                           Rumunijos Socialistinės Respublikos Vyriausybės ir Malaizijos Vyriausybės susitarimas dėl civilinio oro transporto, pasirašytas 1982 m. lapkričio 26 d. Kvala Lumpūre, toliau II priede – Malaizijos ir Rumunijos susitarimas,

                           —

                           Slovėnijos Respublikos Vyriausybės ir Malaizijos Vyriausybės susitarimas dėl oro susisiekimo paslaugų jų teritorijose ir už jų ribų, pasirašytas 1997 m. spalio 28 d. Liublianoje, toliau II priede – Malaizijos ir Slovėnijos susitarimas,

                           —

                           Ispanijos Vyriausybės ir Malaizijos Vyriausybės susitarimas dėl oro transporto, pasirašytas 1993 m. kovo 23 d. Kvala Lumpūre, toliau II priede – Malaizijos ir Ispanijos susitarimas,

                           —

                           Švedijos Karalystės Vyriausybės ir Malaizijos Vyriausybės susitarimas dėl oro susisiekimo paslaugų jų teritorijose ir už jų ribų, pasirašytas 1967 m. spalio 19 d. Kvala Lumpūre, toliau II priede – Malaizijos ir Švedijos susitarimas,

                           —

                           Švedijos Karalystės Vyriausybės ir Malaizijos Vyriausybės susitarimo dėl oro susisiekimo paslaugų projektas, parafuotas 1997 m. ir 2002 m., toliau II priede – Malaizijos ir Švedijos susitarimo projektas,

                           —

                           Jungtinės Didžiosios Britanijos ir Šiaurės Airijos Karalystės Vyriausybės ir Malaizijos Vyriausybės susitarimas dėl oro susisiekimo paslaugų jų teritorijose ir už jų ribų, pasirašytas 1973 m. gegužės 24 d. Londone, toliau II priede – Malaizijos ir Jungtinės Karalystės susitarimas;
                           pakeitimai padaryti 1993 m. rugsėjo 14 d. Kvala Lumpūre pasikeičiant notomis;
                           paskutiniai pakeitimai padaryti Susitarimo memorandumu, pasirašytu 2006 m. sausio 18 d. Londone.

               b)

               Parafuoti ar pasirašyti Malaizijos ir Europos bendrijos valstybių narių susitarimai ir kiti dokumentai dėl oro susisiekimo paslaugų, kurie šio susitarimo pasirašymo dieną dar nėra įsigalioję ir nėra laikinai taikomi:

                           —

                           Bulgarijos Liaudies Respublikos ir Malaizijos Vyriausybės susitarimas dėl oro susisiekimo paslaugų jų teritorijose ir už jų ribų, parafuotas 1984 m. vasario 23 d. Sofijoje, toliau II priede – Malaizijos ir Bulgarijos susitarimas.
                           Konfidencialus susitarimo memorandumas, pasirašytas 1991 m. spalio 2 d. Kvala Lumpūre, yra susitarimo dalis,

                           —

                           Susitarimo memorandumo projektas, pateiktas 2004 m. gruodžio 15 d. Kvala Lumpūre pasirašyto Suderinto protokolo, kuriuo iš dalies keičiamas Malaizijos ir Jungtinės Karalystės susitarimas, 1 priedėlyje.

         II PRIEDAS
   Šio susitarimo I priede išvardytų ir 2–6 straipsniuose minimų susitarimų straipsnių sąrašas

               a)

               Valstybės narės paskyrimas:

                           —

                           Malaizijos ir Austrijos susitarimo 3 straipsnio 1–3 dalys,

                           —

                           Belgijos ir Malaizijos susitarimo 2 straipsnis,

                           —

                           Malaizijos ir Bulgarijos susitarimo 3 straipsnio 1–3 dalys,

                           —

                           Malaizijos ir Čekijos susitarimo 3 straipsnio 1–3 dalys,

                           —

                           Malaizijos ir Danijos susitarimo II straipsnis,

                           —

                           Malaizijos ir Danijos susitarimo projekto 3 straipsnis,

                           —

                           Malaizijos ir Prancūzijos susitarimo 3 straipsnio 1–3 dalys,

                           —

                           Malaizijos ir Vokietijos susitarimo 3 straipsnio 1–3 dalys,

                           —

                           Malaizijos ir Suomijos susitarimo 3 straipsnis,

                           —

                           Malaizijos ir Vengrijos susitarimo 3 straipsnio 1–3 dalys,

                           —

                           Malaizijos ir Airijos susitarimo 3 straipsnio 1–2 dalys,

                           —

                           Malaizijos ir Italijos susitarimo 4 straipsnis,

                           —

                           Malaizijos ir Maltos susitarimo 3 straipsnis,

                           —

                           Malaizijos ir Nyderlandų susitarimo 3 straipsnio 1–3 dalys,

                           —

                           Malaizijos ir Lenkijos susitarimo 3 straipsnis,

                           —

                           Malaizijos ir Portugalijos susitarimo 3 straipsnio 1–3 dalys,

                           —

                           Malaizijos ir Rumunijos susitarimo 3 straipsnio 1–3 dalys,

                           —

                           Malaizijos ir Slovėnijos susitarimo 3 straipsnio 1–3 dalys,

                           —

                           Malaizijos ir Ispanijos susitarimo 3 straipsnis,

                           —

                           Malaizijos ir Švedijos susitarimo II straipsnis,

                           —

                           Malaizijos ir Švedijos susitarimo projekto 3 straipsnis,

                           —

                           Malaizijos ir Jungtinės Karalystės susitarimo 3 straipsnio 1–3 dalys.

               b)

               Atsisakymas išduoti įgaliojimus ar leidimus, jų atšaukimas, laikinas galiojimo sustabdymas ar apribojimas:

                           —

                           Malaizijos ir Austrijos susitarimo 3 straipsnio 4–7 dalys,

                           —

                           Malaizijos ir Belgijos susitarimo 3 straipsnis,

                           —

                           Malaizijos ir Bulgarijos susitarimo 3 straipsnio 4–6 dalys,

                           —

                           Malaizijos ir Čekijos susitarimo 3 straipsnio 4–6 dalys,

                           —

                           Malaizijos ir Danijos susitarimo III straipsnis,

                           —

                           Malaizijos ir Danijos susitarimo projekto 4 straipsnis,

                           —

                           Malaizijos ir Suomijos susitarimo 4 straipsnis,

                           —

                           Malaizijos ir Prancūzijos susitarimo 3 straipsnio 4–6 dalys,

                           —

                           Malaizijos ir Vokietijos susitarimo 3 straipsnio 4–6 dalys,

                           —

                           Malaizijos ir Vengrijos susitarimo 3 straipsnio 4–6 dalys,

                           —

                           Malaizijos ir Airijos susitarimo 3 straipsnio 3–6 dalys,

                           —

                           Malaizijos ir Italijos susitarimo 5 straipsnis,

                           —

                           Malaizijos ir Maltos susitarimo 4 straipsnis,

                           —

                           Malaizijos ir Nyderlandų susitarimo 3 straipsnio 4–6 dalys,

                           —

                           Malaizijos ir Lenkijos susitarimo 4 straipsnis,

                           —

                           Malaizijos ir Portugalijos susitarimo 3 straipsnio 4–6 dalys,

                           —

                           Malaizijos ir Rumunijos susitarimo 3 straipsnio 4–6 dalys,

                           —

                           Malaizijos ir Slovėnijos susitarimo 3 straipsnio 4–6 dalys,

                           —

                           Malaizijos ir Ispanijos susitarimo 4 straipsnis,

                           —

                           Malaizijos ir Švedijos susitarimo III straipsnis,

                           —

                           Malaizijos ir Švedijos susitarimo projekto 4 straipsnis,

                           —

                           Malaizijos ir Jungtinės Karalystės susitarimo 3 straipsnio 4–6 dalys.

               c)

               Sauga:

                           —

                           Malaizijos ir Belgijos susitarimo 7 straipsnis,

                           —

                           Malaizijos ir Danijos susitarimo projekto 15 straipsnis,

                           —

                           Malaizijos ir Vengrijos susitarimo 9 straipsnis,

                           —

                           Malaizijos ir Italijos susitarimo 10 straipsnis,

                           —

                           Malaizijos ir Liuksemburgo susitarimo 6 straipsnis,

                           —

                           Malaizijos ir Portugalijos susitarimo 11 straipsnis,

                           —

                           Malaizijos ir Rumunijos susitarimo 7 straipsnis,

                           —

                           Malaizijos ir Ispanijos susitarimo 11 straipsnis,

                           —

                           Malaizijos ir Švedijos susitarimo projekto 15 straipsnis,

                           —

                           Malaizijos ir Jungtinės Karalystės susitarimo 9A straipsnis.

               d)

               Aviacinių degalų apmokestinimas:

                           —

                           Malaizijos ir Austrijos susitarimo 4 straipsnis,

                           —

                           Malaizijos ir Belgijos susitarimo 4 straipsnis,

                           —

                           Malaizijos ir Bulgarijos susitarimo 4 straipsnis,

                           —

                           Malaizijos ir Čekijos susitarimo 4 straipsnis,

                           —

                           Malaizijos ir Danijos susitarimo IV straipsnis,

                           —

                           Malaizijos ir Danijos susitarimo projekto 6 straipsnis,

                           —

                           Malaizijos ir Suomijos susitarimo 5 straipsnis,

                           —

                           Malaizijos ir Prancūzijos susitarimo 4 straipsnis,

                           —

                           Malaizijos ir Vokietijos susitarimo 4 straipsnis,

                           —

                           Malaizijos ir Vengrijos susitarimo 4 straipsnis,

                           —

                           Malaizijos ir Airijos susitarimo 11 straipsnis,

                           —

                           Malaizijos ir Italijos susitarimo 6 straipsnis,

                           —

                           Malaizijos ir Liuksemburgo susitarimo 9 straipsnis,

                           —

                           Malaizijos ir Maltos susitarimo 5 straipsnis,

                           —

                           Malaizijos ir Nyderlandų susitarimo 4 straipsnis,

                           —

                           Malaizijos ir Lenkijos susitarimo 6 straipsnis,

                           —

                           Malaizijos ir Portugalijos susitarimo 4 straipsnis,

                           —

                           Malaizijos ir Rumunijos susitarimo 4 straipsnis,

                           —

                           Malaizijos ir Slovėnijos susitarimo 4 straipsnis,

                           —

                           Malaizijos ir Ispanijos susitarimo 5 straipsnis,

                           —

                           Malaizijos ir Švedijos susitarimo IV straipsnis,

                           —

                           Malaizijos ir Švedijos susitarimo projekto 6 straipsnis,

                           —

                           Malaizijos ir Jungtinės Karalystės susitarimo 4 straipsnis.

               e)

               Vežimo Europos bendrijoje tarifai:

                           —

                           Malaizijos ir Austrijos susitarimo 7 straipsnis,

                           —

                           Malaizijos ir Belgijos susitarimo 10 straipsnis,

                           —

                           Malaizijos ir Bulgarijos susitarimo 8 straipsnis,

                           —

                           Malaizijos ir Čekijos Respublikos susitarimo 7 straipsnis,

                           —

                           Malaizijos ir Danijos susitarimo VII straipsnis,

                           —

                           Malaizijos ir Danijos susitarimo projekto 11 straipsnis,

                           —

                           Malaizijos ir Suomijos susitarimo 10 straipsnis,

                           —

                           Malaizijos ir Prancūzijos susitarimo 7 straipsnis,

                           —

                           Malaizijos ir Vokietijos susitarimo 7 straipsnis,

                           —

                           Malaizijos ir Ispanijos susitarimo 7 straipsnis,

                           —

                           Malaizijos ir Vengrijos susitarimo 8 straipsnis,

                           —

                           Malaizijos ir Airijos susitarimo 6 straipsnis,

                           —

                           Malaizijos ir Italijos susitarimo 8 straipsnis,

                           —

                           Malaizijos ir Liuksemburgo susitarimo 11 straipsnis,

                           —

                           Malaizijos ir Maltos susitarimo 10 straipsnis,

                           —

                           Malaizijos ir Nyderlandų susitarimo 7 straipsnis,

                           —

                           Malaizijos ir Lenkijos susitarimo 10 straipsnis,

                           —

                           Malaizijos ir Portugalijos susitarimo 9 straipsnis,

                           —

                           Malaizijos ir Rumunijos susitarimo 9 straipsnis,

                           —

                           Malaizijos ir Slovėnijos susitarimo 8 straipsnis,

                           —

                           Malaizijos ir Švedijos susitarimo VII straipsnis,

                           —

                           Malaizijos ir Švedijos susitarimo projekto 11 straipsnis,

                           —

                           Malaizijos ir Jungtinės Karalystės susitarimo 7 straipsnis.

         III PRIEDAS
   Kitų šio susitarimo 2 straipsnyje minimų valstybių sąrašas

               a)

               Islandijos Respublika (pagal Europos ekonominės erdvės susitarimą);

               b)

               Lichtenšteino Kunigaikštystė (pagal Europos ekonominės erdvės susitarimą);

               c)

               Norvegijos Karalystė (pagal Europos ekonominės erdvės susitarimą);

               d)

               Šveicarijos Konfederacija (pagal Europos bendrijos ir Šveicarijos Konfederacijos susitarimą dėl oro transporto).


title: 2001 m. rugsėjo 27 d. Tarybos sprendimas, įgaliojantis Komisiją sudaryti du Europos atominės energijos bendrijos ir Rusijos Federacijos Vyriausybės bendradarbiavimo susitarimus branduolinės saugos ir valdomos branduolinės sintezės srityje

text:
Svarbus teisinis pranešimas

|

32001D0761

Oficialusis leidinys L 287 , 31/10/2001 p. 0021 - 0022

		Tarybos sprendimas2001 m. rugsėjo 27 d.įgaliojantis Komisiją sudaryti du Europos atominės energijos bendrijos ir Rusijos Federacijos Vyriausybės bendradarbiavimo susitarimus branduolinės saugos ir valdomos branduolinės sintezės srityje(2001/761/Euratomas)EUROPOS SĄJUNGOS TARYBA,atsižvelgdama į Europos atominės energijos bendrijos steigimo sutartį, ypač į jos 101 straipsnio 2 dalį,atsižvelgdama į Partnerystės ir bendradarbiavimo susitarimą, įkuriantį Europos Bendrijų bei jų valstybių narių ir Rusijos Federacijos partnerystę [1], kuris įsigaliojo 1997 m. gruodžio 1 d. ir kurio tikslas - nustatyti, inter alia, bendradarbiavimą branduoliniame sektoriuje, įgyvendinant du susitarimus dėl branduolinės saugos ir termobranduolinės sintezės,atsižvelgdama į Komisijos pasiūlymą,kadangi:(1) Vadovaudamasi direktyvomis, kurias Taryba priėmė 1991 m. sausio 17 d. sprendimu, Komisija užbaigė derybas dėl dviejų Europos atominės energijos bendrijos ir Rusijos Federacijos susitarimų dėl branduolinės saugos ir valdomos termobranduolinės sintezės,(2) Komisija turėtų būti įgaliota sudaryti susitarimus.(3) Komisijos pasiūlymu Taryba patvirtino susitarimus 1994 m. gruodžio 22 d. Tačiau dėl vėlesnių įvykių juos reikia persvarstyti ir atnaujinti. Todėl 1994 m. gruodžio 22 d. Tarybos sprendimas turėtų būti panaikintas.(4) 1998 m. gruodžio 22 d. Taryba priėmė Sprendimą 1999/64/Euratomas dėl Europos atominės energijos bendrijos penktosios pamatinės mokslinių tyrimų ir mokymo veiklos programos (1998 m.-2002 m.) [2], kuri apima pagrindinius valdomos termobranduolinės sintezės veiksmus.(5) 1999 m. sausio 25 d. Sprendimu 1999/175/Euratomas Taryba priėmė mokslinių tyrimų ir mokymo programą (Euratomas) branduolinės energijos srityje 1998–2002 m. laikotarpiui [3],NUSPRENDĖ:1 straipsnisŠiuo sprendimu Komisija įpareigojama su Rusijos Federacija sudaryti šiuos du susitarimus: Europos atominės energijos bendrijos ir Rusijos Federacijos Vyriausybės susitarimą dėl bendradarbiavimo branduolinės saugos srityje ir Europos atominės energijos bendrijos ir Rusijos Federacijos Vyriausybės susitarimą dėl bendradarbiavimo valdomos branduolinės sintezės srityje.Šių dviejų susitarimų tekstai pridedami prie šio sprendimo [4].2 straipsnis1994 m. gruodžio 22 d. Tarybos sprendimas panaikinamas ir pakeičiamas šiuo sprendimu.Priimta Briuselyje, 2001 m. rugsėjo 27 d.Tarybos varduPirmininkasR. Landuyt[1] OL L 327, 1997 11 28, p. 3.[2] OL L 26, 1999 2 1, p. 34.[3] OL L 64, 1999 3 12, p. 142.[4] Žr. šio Oficialiojo leidinio 23 puslapį.--------------------------------------------------


title: 2007/241/EB: 2007 m. kovo 27 d. Tarybos sprendimas dėl Europos bendrijos ir Korėjos Respublikos Vyriausybės mokslinio ir technologinio bendradarbiavimo susitarimo sudarymo

text:
24.4.2007

               LT

               Europos Sąjungos oficialusis leidinys

               L 106/43

         TARYBOS SPRENDIMAS
   2007 m. kovo 27 d.
   dėl Europos bendrijos ir Korėjos Respublikos Vyriausybės mokslinio ir technologinio bendradarbiavimo susitarimo sudarymo
   (2007/241/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 170 straipsnį kartu su 300 straipsnio 2 dalies pirmos pastraipos pirmu sakiniu ir 300 straipsnio 3 dalies pirma pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Europos bendrijos ir Korėjos Respublikos Vyriausybės mokslinio ir technologinio bendradarbiavimo susitarimas Bendrijos vardu buvo pasirašytas 2006 m. lapkričio 22 d., numatant jo galimą vėlesnį sudarymą pagal Tarybos sprendimą dėl Europos bendrijos ir Korėjos Respublikos Vyriausybės mokslinio ir technologinio bendradarbiavimo susitarimo pasirašymo (2).

               (2)

               Susitarimas turėtų būti patvirtintas,

         NUSPRENDĖ:
   1 straipsnis
   Bendrijos vardu patvirtinamas Europos bendrijos ir Korėjos Respublikos Vyriausybės mokslinio ir technologinio bendradarbiavimo susitarimas.
   Susitarimo tekstas pridedamas prie šio sprendimo (3).
   2 straipsnis
   Tarybos pirmininkas, veikdamas Bendrijos vardu, pateikia susitarimo 12 straipsnio 1 dalyje numatytą pranešimą (4).

      Priimta Briuselyje, 2007 m. kovo 27 d.

            Tarybos vardu

            Pirmininkas

         P. STEINBRÜCK

      (1)  2007 m. vasario 1 d. nuomonė (dar nepaskelbta Oficialiajame leidinyje).

      (2)  Žr. šio Oficialiojo leidinio p. 44.

      (3)  Žr. šio Oficialiojo leidinio p. 44.

      (4)  Susitarimo įsigaliojimo datą Tarybos generalinis sekretoriatas paskelbs Europos Sąjungos oficialiajame leidinyje.
    ---documentbreak---

               24.4.2007

               LT

               Europos Sąjungos oficialusis leidinys

               L 106/44

         Europos bendrijos ir Korėjos Respublikos Vyriausybės mokslinio ir technologinio bendradarbiavimo
   SUSITARIMAS
   EUROPOS BENDRIJA
   (toliau – Bendrija) ir
   KORĖJOS RESPUBLIKOS VYRIAUSYBĖ
   (toliau – Korėja),
   toliau kartu – Šalys,
   ATSIŽVELGDAMOS į tai, kad Bendrija ir Korėja vykdo mokslinių tyrimų, technologijų plėtros ir demonstravimo veiklą keliose bendro intereso srityse, ir žinodamos apie sparčią mokslo žinių plėtrą ir jos teigiamą poveikį skatinant dvišalį ir tarptautinį bendradarbiavimą;
   NORĖDAMOS išplėsti mokslinį ir technologinį bendradarbiavimą keliose bendro intereso srityse kuriant produktyvią partnerystę taikiais tikslais ir siekiant abipusės naudos;
   PAŽYMĖDAMOS, kad toks bendradarbiavimas ir tokio bendradarbiavimo rezultatų taikymas prisidės prie Šalių ekonominio ir socialinio vystymosi, bei
   SIEKDAMOS sukurti formalų pagrindą bendrai bendradarbiavimo veiklai vykdyti, kuris sustiprins Šalių mokslinį ir technologinį bendradarbiavimą;
   SUSITARĖ:
   1 straipsnis
   Tikslas ir principai
   1.   Šalys skatina, plėtoja ir lengvina šiuo Susitarimu pagrįstą bendradarbiavimo veiklą mokslo ir technologijų srityse taikiais tikslais pagal šį Susitarimą ir abiejų Šalių įstatymus bei kitus teisės aktus.
   2.   Šiuo Susitarimu pagrįsta bendradarbiavimo veikla vykdoma remiantis tokiais principais:

               a)

               abipusis ir lygiateisis dalyvavimas ir nauda;

               b)

               kiekvienos Šalies kviestinių mokslo darbuotojų galimybė atitinkamai dalyvauti kitos Šalies mokslinių tyrimų ir technologijų plėtros programose ir projektuose bei naudotis kitos Šalies mokslinių tyrimų ir technologijų plėtros įranga;

               c)

               operatyvus keitimasis informacija, kuri gali turėti įtakos bendradarbiavimo veiklai;

               d)

               žinių visuomenės skatinimas Šalių ekonominio ir socialinio vystymosi naudai; bei

               e)

               intelektinės nuosavybės teisių apsauga pagal šio Susitarimo II priedą.

         2 straipsnis
   Sąvokų apibrėžimai
   Šiame Susitarime:

               1)

               „tiesioginė bendradarbiavimo veikla“ – Šalių tarpusavio bendradarbiavimo veikla;

               2)

               „netiesioginė bendradarbiavimo veikla“ – Korėjoje ir Bendrijoje įsisteigusių teisinių subjektų tarpusavio veikla, kurioje Korėjos teisiniai subjektai dalyvauja Bendrijos bendrojoje programoje pagal Europos bendrijos steigimo sutarties 166 straipsnį (toliau – Bendroji programa) ir Bendrijoje įsisteigę teisiniai subjektai atitinkamai dalyvauja Korėjos mokslinių tyrimų programose arba projektuose Bendrosios programos sritis atitinkančiose mokslo ir technologijų srityse;

               3)

               bendradarbiavimo veikla – ir tiesioginė, ir netiesioginė bendradarbiavimo veikla;

               4)

               teisinis subjektas – bet koks fizinis arba juridinis asmuo, įsteigtas pagal įsisteigimo vietos nacionalinę teisę arba pagal Bendrijos teisę, turintis juridinio asmens statusą ir turintis teisę savo vardu turėti įvairias teises bei įsipareigojimus.

         3 straipsnis
   Bendradarbiavimo veikla
   1.   Tiesioginė bendradarbiavimo veikla pagal šį Susitarimą gali apimti:

               a)

               įvairių rūšių susitikimus, įskaitant ekspertų susitikimus, skirtus aptarti ir pasikeisti informacija bendro arba konkretaus pobūdžio mokslinėmis ir technologijų temomis ir nustatyti mokslinių tyrimų ir technologijų plėtros projektus bei programas, kuriuos galima vykdyti bendradarbiaujant;

               b)

               pasikeitimą informacija dėl su moksliniais tyrimais ir technologijų plėtra susijusios veiklos, politikos, praktikos, įstatymų ir kitų teisės aktų;

               c)

               mokslininkų, techninių darbuotojų ir kitų ekspertų vizitus ir mainus bendrais arba konkrečiais klausimais;

               d)

               bendradarbiavimo projektų ir programų įgyvendinimą, dėl kurių gali nuspręsti 6 straipsnyje nurodytas jungtinis komitetas pagal Šalių atitinkamus įstatymus ir kitus teisės aktus; bei

               e)

               kitas veiklos formas mokslo ir technologijų srityse, dėl kurių gali nuspręsti 6 straipsnyje nurodytas jungtinis komitetas pagal Šalių atitinkamus įstatymus ir kitus teisės aktus.

         2.   Siekiant plėtoti netiesioginę bendradarbiavimo veiklą ir laikantis šio Susitarimo priedų, bet koks Korėjoje arba Bendrijoje įsisteigęs teisinis subjektas gali pagal Šalių atitinkamus įstatymus ir kitus teisės aktus dalyvauti mokslinių tyrimų programose arba projektuose, kuriuos vykdo kita Šalis ir kuriuose gali dalyvauti jos teisiniai subjektai.
   4 straipsnis
   Įgyvendinimo procedūros
   1.   Šalys gali susitarti dėl įgyvendinimo taisyklių, kuriose nustatomos šiuo Susitarimu pagrįstos bendradarbiavimo veiklos nuostatos ir procedūros.
   2.   Kiekviena Šalis gali pavesti Šalių mokslinio ir technologinio bendradarbiavimo veiklos įgyvendinimą specialioms institucijoms Šalių tarpusavio mokslinio ir technologinio bendradarbiavimo veiklai tiesiogiai įgyvendinti arba paremti.
   3.   Specialiais susitarimais nepagrįsta mokslinio ir technologinio bendradarbiavimo veikla, kurią Šalys rėmė, plėtojo ir skatino ir kuri buvo pradėta ir nebaigta iki šio Susitarimo įsigaliojimo dienos, įtraukiama į šį Susitarimą nuo tos dienos.
   5 straipsnis
   Bendradarbiavimo stiprinimas
   1.   Kiekviena Šalis deda visas pastangas sudaryti šiuo Susitarimu pagrįstą bendradarbiavimo veiklą vykdantiems teisiniams subjektams visas galimas sąlygas, kad būtų galima palengvinti šioje bendradarbiavimo veikloje dalyvaujančių mokslo darbuotojų darbą ir vizitus bei šioje bendradarbiavimo veikloje naudoti skirtų medžiagų, duomenų ir įrenginių įvežimą į jos teritoriją ir išvežimą.
   2.   Šalys gali leisti prireikus ir taikiais tikslais šiuo Susitarimu pagrįstoje bendradarbiavimo veikloje dalyvauti visų mokslinių tyrimų veiklos sektorių, įskaitant privatųjį sektorių, mokslo darbuotojams ir organizacijoms.
   6 straipsnis
   Jungtinis komitetas
   1.   Šiuo Susitarimu pagrįstą bendradarbiavimo veiklą Korėjos vardu koordinuoja ir skatina už mokslą ir technologijas atsakingos Korėjos ministerijos, o Bendrijos vardu – Europos Bendrijų Komisijos tarnybos (Mokslo, mokslinių tyrimų ir plėtros generalinis direktoratas), veikiančios kaip vykdomieji atstovai.
   2.   Siekiant užtikrinti veiksmingą šio Susitarimo įgyvendinimą vykdomieji atstovai įsteigia Jungtinį mokslinio ir technologinio bendradarbiavimo komitetą (toliau – jungtinis komitetas). Jungtinį komitetą sudaro oficialūs kiekvienos Šalies atstovai, jam bendrai pirmininkauja abiejų Šalių atstovai. Jungtinis komitetas priima savo darbo tvarkos taisykles abipusiu sutikimu.
   3.   Jungtinio komiteto funkcijos yra šios:

               1)

               keistis nuomonėmis ir informacija mokslinės ir technologinės politikos klausimais;

               2)

               persvarstyti ir aptarti šiuo Susitarimu pagrįstą bendradarbiavimo veiklą bei rezultatus;

               3)

               teikti Šalims su šio Susitarimo įgyvendinimu susijusias rekomendacijas, į kurias gali būti įtrauktas Susitarimu pagrįstos bendradarbiavimo veiklos nustatymas ir siūlymas bei jos įgyvendinimo rėmimas;

               4)

               teikti ataskaitą Šalims apie šiuo Susitarimu pagrįstos bendradarbiavimo veiklos padėtį, rezultatus ir veiksmingumą. Ši ataskaita perduodama ES ir Korėjos jungtiniam komitetui, įsteigtam pagal Pagrindų susitarimą dėl prekybos ir bendradarbiavimo.

         4.   Jungtinio komiteto sprendimai priimami abipusiu sutikimu.
   5.   Jungtinio komiteto posėdžių dalyvio išlaidas, pvz., kelionės ir apgyvendinimo išlaidas, padengia ta Šalis, kuriai jie atstovauja. Bet kokias kitas su šiais posėdžiais susijusias išlaidas padengia Priimančioji šalis.
   6.   Jungtinis komitetas susitinka pakaitomis Korėjoje ir Bendrijoje, dėl posėdžių datos susitariama abipusiu sutikimu (geriausia kasmet).
   7 straipsnis
   Finansavimas
   1.   Šio Susitarimo įgyvendinimas priklauso nuo turimų asignuotų lėšų ir nuo kiekvienos Šalies taikomų įstatymų bei kitų teisės aktų.
   2.   Šiuo Susitarimu pagrįstos bendradarbiavimo veiklos išlaidos padengiamos kaip nusprendžiama abipusiu sutikimu.
   3.   Kai pagal vienos Šalies specialias bendradarbiavimo schemas skiriama finansinė parama kitos Šalies dalyviams, bet kokioms subsidijoms ir finansinei arba kitokiai paramai, kurią viena Šalis remdama šią veiklą skiria kitos Šalies dalyviams, netaikomi muitai ir kitokie mokesčiai, laikantis kiekvienos Šalies teritorijoje teikiant tokias subsidijas ir finansinę arba kitokią paramą galiojančių atitinkamų įstatymų ir kitų teisės aktų.
   8 straipsnis
   Informavimas ir intelektinės nuosavybės teisės
   1.   Dėl tiesioginės bendradarbiavimo veiklos gaunamą nesaugomą mokslinę ir technologinę informaciją kiekviena Šalis gali skelbti viešai įprastais kanalais ir laikydamasi bendros tvarkos.
   2.   Šiuo Susitarimu pagrįstos bendradarbiavimo veiklos metu sukurtos arba imtos naudoti intelektinės nuosavybės teisės ir kitos nuosavybės teisės traktuojamos pagal šio Susitarimo II priedo nuostatas.
   9 straipsnis
   Teritorinis taikymas
   Šis Susitarimas taikomas teritorijose, kuriose taikoma Europos bendrijos steigimo sutartis ir laikantis toje Sutartyje nustatytų sąlygų, bei Korėjos teritorijoje. Tai nedraudžia vykdyti bendradarbiavimo veiklos atviroje jūroje, kosminėje erdvėje arba trečiųjų šalių teritorijoje pagal tarptautinę teisę.
   10 straipsnis
   Ginčų sprendimas
   1.   Šio Susitarimo nuostatomis nepažeidžiamos galiojančių ir (arba) būsimų Susitarimų dėl Šalių tarpusavio arba bet kurios Bendrijos valstybės narės Vyriausybės ir Korėjos Vyriausybės bendradarbiavimo teisės ir įsipareigojimai.
   2.   Visi dėl šio Susitarimo aiškinimo arba įgyvendinimo kylantys klausimai arba ginčai sprendžiami Šalių tarpusavio konsultacijomis.
   11 straipsnis
   Priedai
   I (dėl dalyvavimo sąlygų) ir II (dėl intelektinės nuosavybės teisių) priedai yra neatskiriama šio Susitarimo dalis.
   12 straipsnis
   Įsigaliojimas ir nutraukimas
   1.   Šis Susitarimas įsigalioja tą dieną, kai Šalys pasikeičia diplomatinėmis notomis, kuriomis jos informuoja viena kitą apie tai, kad šiam Susitarimui įsigalioti būtinos atitinkamos jų vidaus procedūros yra baigtos.
   2.   Šis Susitarimas galioja penkerius metus ir galioja toliau, nebent kuri nors Šalis jį nutraukia.
   3.   Baigiantis pradiniam penkerių metų laikotarpiui arba bet kuriuo metu po to šis Susitarimas gali būti nutraukiamas ne vėliau kaip prieš šešis mėnesius apie tai pranešus raštu kitai Šaliai.
   4.   Kiekviena Šalis gali įvertinti šio Susitarimo poveikį ir juo pagrįstą veiklą kas penkerius metus. Kiekviena Šalis deda visas pastangas, kad palengvintų kitos Šalies atliekamą vertinimą, o vertinimą atliekanti Šalis informuoja kitą Šalį apie vertinimo rezultatus.
   5.   Šis Susitarimas gali būti keičiamas abipusiu Šalių sutikimu pasikeičiant diplomatinėmis notomis. Pakeitimai įsigalioja laikantis tokios pačios kaip 1 dalyje nurodytos procedūros, išskyrus kai Šalys susitaria kitaip.
   6.   Šio Susitarimo nutraukimas neturi įtakos pagal šį Susitarimą vykdomai bendradarbiavimo veiklai, kuri nėra visiškai baigta vykdyti šio Susitarimo nutraukimo metu, arba bet kokioms specialioms teisėms ir įsipareigojimams, įgytiems laikantis šio Susitarimo priedų.

      TAI PATVIRTINDAMI, toliau nurodyti Europos bendrijos ir Korėjos Respublikos Vyriausybės tinkamai įgalioti asmenys pasirašė šį Susitarimą.
      Priimta du tūkstančiai šeštų metų lapkričio dvidešimt antrą dieną Briuselyje dviem egzemplioriais anglų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, slovakų, slovėnų, suomių, švedų, vengrų, vokiečių ir korėjiečių kalbomis. Visi tekstai yra autentiški.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Kominità Ewropea
         Voor de Europese Gemeenschap
         W imieniu Wspólnoty Europejskiej
         Pela Communidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Gobierno de la República de Corea
         Za vládu Korejské republiky
         For Republikken Koreas regering
         Für die Regierung der Republik Korea
         Korea Vabariigi Valitsuse nimel
         Για την Κυβέρνηση της Δημοκρατίας της Κορέας
         For the Government of the Republic of Korea
         Pour le gouvernement de la République de Corée
         Per il governo della Repubblica di Corea
         Korejas Republikas vārdā
         Korėjos Respublikos Vyriausybės vardu
         A Koreai Köztársaság kormánya részéről
         Għall-Gvern tar-Repubblíka tal-Korea
         Voor de Regering van de Republiek Korea
         W imieniu Rządu Republiki Korei
         Pelo Governo da República da Coreia
         Za vládu Kórejskej republiky
         Za Vlado Republike Koreje
         Korean tasavallan hallituksen puolesta
         På Republiken Koreas regerings vägnar

   I PRIEDAS
   Europos bendrijoje ir Korėjoje įsisteigusių teisinių subjektų dalyvavimo sąlygos
   Jei viena Šalis pagal šį Susitarimą sudaro netiesioginės bendradarbiavimo veiklos susitarimą su kitos Šalies teisiniu subjektu, kita Šalis paprašius siekia pateikti bet kokią pagrįstą ir įmanomą pagalbą, kuri būtina arba naudinga pirmajai Šaliai sklandžiai įgyvendinant tokį susitarimą.
   1.   KORĖJOJE ĮSISTEIGUSIŲ TEISINIŲ SUBJEKTŲ DALYVAVIMO NETIESIOGINĖJE BENDRADARBIAVIMO VEIKLOJE PAGAL BENDRIJOS BENDRĄJĄ MOKSLINIŲ TYRIMŲ PROGRAMĄ (TOLIAU – BENDROJI PROGRAMA) SĄLYGOS

               a)

               Korėjoje įsisteigę teisiniai subjektai gali dalyvauti netiesioginėje bendradarbiavimo veikloje pagal Europos bendrijos bendrąją mokslinių tyrimų, technologijų plėtros ir demonstravimo veiklos programą, laikydamiesi sąlygų ir apribojimų, nustatytų Europos Parlamento ir Tarybos reglamente dėl įmonių, mokslinių tyrimų centrų ir universitetų dalyvavimo įgyvendinant Europos bendrijos bendrąją programą bei dėl jos mokslinių tyrimų rezultatų sklaidos taisyklių.

               b)

               Nepažeidžiant a dalies, dėl netiesioginės bendradarbiavimo veiklos pagal Bendrąją programą Korėjoje įsisteigusių teisinių subjektų dalyvavimui taikomos minėtos dalyvavimo taisyklės.

         2.   EUROPOS BENDRIJOJE ĮSISTEIGUSIŲ TEISINIŲ SUBJEKTŲ DALYVAVIMO KORĖJOS MOKSLINIŲ TYRIMŲ PROGRAMOSE IR PROJEKTUOSE SĄLYGOS

               a)

               Bendrijoje įsisteigę teisiniai subjektai gali dalyvauti Korėjos Vyriausybės finansuojamuose mokslinių tyrimų ir technologijų plėtros projektuose arba programose.

               b)

               Bendrijoje įsisteigę teisiniai subjektai dalyvauja Korėjos mokslinių tyrimų ir technologijų plėtros projektuose arba programose laikydamiesi atitinkamų Korėjos įstatymų ir kitų teisės aktų bei susijusių dalyvavimo tokiuose projektuose arba programose taisyklių.

         II PRIEDAS
   Su intelektinės nuosavybės teisių suteikimu susiję principai
   1.   APIBRĖŽTIS
   Šiame Susitarime „intelektinė nuosavybė“ vartojama ta reikšme, kuri apibrėžta 1967 m. liepos 14 d. Stokholme priimtos Konvencijos dėl pasaulinės intelektinės nuosavybės organizacijos įsteigimo 2 straipsnyje.
   2.   ŠALIŲ INTELEKTINĖS NUOSAVYBĖS TEISĖS TIESIOGINĖJE BENDRADARBIAVIMO VEIKLOJE

               a)

               Jeigu Šalys nesusitaria kitaip, pagal šio Susitarimo 3 straipsnio 1 dalį atliekamos tiesioginės bendradarbiavimo veiklos metu Šalių sukurtoms intelektinės nuosavybės teisėms, išskyrus autorių teises ir gretutines teises, taikomos šios taisyklės:

                           1)

                           intelektinę nuosavybę sukurianti Šalis turi į ją visišką nuosavybės teisę. Jei intelektinė nuosavybė buvo kartu sukurta ir atitinkamos abiejų Šalių darbo dalies negalima nustatyti, tokia intelektinė nuosavybė yra Šalių bendroji jungtinė nuosavybė;

                           2)

                           intelektinę nuosavybę turinti Šalis suteikia kitai Šaliai naudojimosi teises bet kokiai tiesioginei bendradarbiavimo veiklai atlikti. Tokios naudojimosi teisės suteikiamos nemokamai.

               b)

               Jei Šalys nesusitaria kitaip, Šalių autorių teisėms ir gretutinėms teisėms taikomos šios taisyklės:

                           1)

                           jei Šalis žurnaluose, straipsniuose, ataskaitose, knygose arba kita forma, įskaitant vaizdajuostes ir programinę įrangą, paskelbia mokslinius ir techninius duomenis, informaciją arba rezultatus, gaunamus dėl šiuo Susitarimu pagrįstos bendradarbiavimo veiklos ir susijusius su ja, Šalis deda visas pastangas, kad kitai Šaliai įgytų neišimtines, neatšaukiamas ir nemokamas licencijas siekiant versti, dauginti, adaptuoti, perduoti ir viešai platinti tokius darbus visose šalyse, kuriose galima įgyti autorių teisių apsaugą;

                           2)

                           ant visų viešai platinamų pagal b punkto 1 papunkčio nuostatas parengtų darbų, kurie yra autorių teisių subjektas, kopijų nurodomos autoriaus (-ų) pavardė (-s), nebent autorius (-iai) aiškiai atsisako, kad jo (jų) pavardė būtų nurodyta. Ant jų taip pat pateikiamas aiškiai matomas Šalių bendradarbiavimo paramos patvirtinimas.

               c)

               Jei Šalys nesusitaria kitaip, Šalių neatskleidžiamai informacijai taikomos šios taisyklės:

                           1)

                           perduodama kitai Šaliai tiesioginei bendradarbiavimo veiklai vykdyti būtiną informaciją, kiekviena Šalis nurodo informaciją, kurios ji pageidauja neatskleisti;

                           2)

                           informaciją gaunanti Šalis gali savo pačios atsakomybe perduoti neatskleidžiamą informaciją savo agentūroms arba šių agentūrų įdirbantiems asmenims specialiais šio Susitarimo įgyvendinimo tikslais;

                           3)

                           gavusi išankstinį rašytinį neatskleidžiamą informaciją teikiančios Šalies sutikimą, kita Šalis gali paskleisti tokią neatskleidžiamą informaciją plačiau nei leidžiama c punkto 2 papunktyje. Šalys bendradarbiauja rengdamos procedūras prašyti ir gauti išankstinį rašytinį sutikimą tokiam platesniam platinimui, ir kiekviena Šalis suteikia tokį patvirtinimą tiek, kiek tai leidžia jos įstatymai ir kiti teisės aktai;

                           4)

                           pagal šį Susitarimą rengiamų seminarų, posėdžių, darbuotojų paskyrimo ir įrenginių naudojimo metu gaunama informacija lieka konfidenciali, jei tokios informacijos teikėjas ją perduodamas prašo gavėjo išsaugoti informacijos konfidencialų arba privilegijuotą pobūdį pagal c punkto 1 papunktį;

                           5)

                           jei viena Šalis sužino, kad ji nesugebės arba gali pagrįstai manyti nesugebėsianti laikytis 2 dalies c punkte nurodytų informacijos neskleidimo apribojimų ir sąlygų, ji nedelsdama informuoja kitą Šalį. Po to Šalys konsultuojasi, siekdamos sudaryti tinkamą veiksmų planą.

         3.   ŠALIŲ TEISINIŲ SUBJEKTŲ INTELEKTINĖS NUOSAVYBĖS TEISĖS NETIESIOGINĖJE BENDRADARBIAVIMO VEIKLOJE

               a)

               Kiekviena Šalis užtikrina, kad vienos Šalies teisinių subjektų, dalyvaujančių kitos Šalies vykdomose mokslinių tyrimų ir technologijų plėtros programose, intelektinės nuosavybės teisės ir gretutinės teisės bei įsipareigojimai, kylantys dėl tokio dalyvavimo, atitiktų atitinkamus įstatymus ir kitus teisės aktus bei tarptautines konvencijas, įskaitant Susitarimą dėl intelektinės nuosavybės teisių aspektų, susijusių su prekyba, Marakešo susitarimo, įsteigiančio Pasaulio prekybos organizaciją, 1C priedą bei Berno konvencijos dėl literatūros ir meno kūrinių apsaugos 1971 m. liepos 24 d. Paryžiaus aktą ir Paryžiaus konvencijos dėl pramoninės nuosavybės saugojimo 1967 m. liepos 14 d. Stokholmo aktą.

               b)

               Kiekviena Šalis užtikrina, kad pagal jos taikomus įstatymus ir kitus teisės aktus vienos Šalies teisiniai subjektai, dalyvaujantys kitos Šalies vykdomose mokslinių tyrimų ir technologijų plėtros programose, toje pačioje netiesioginėje bendradarbiavimo veikloje turėtų tokias pačias su intelektine nuosavybe susijusias teises ir įsipareigojimus, kokias turi kitos Šalies teisiniai subjektai.


title: 1998 m. gegužės 20 d. Komisijos sprendimas dėl sektorių dialogo komitetų, skatinančių socialinių partnerių dialogą Europos lygiu, įkūrimo (pranešta dokumentu C(1998) 2334)Tekstas svarbus EEE.

text:
Svarbus teisinis pranešimas

|

31998D0500

Oficialusis leidinys L 225 , 12/08/1998 p. 0027 - 0028

		Komisijos Sprendimas1998 m. gegužės 20 d.dėl sektorių dialogo komitetų, skatinančių socialinių partnerių dialogą Europos lygiu, įkūrimo(pranešta dokumentu C(1998) 2334)(tekstas svarbus EEE)(98/500/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,kadangi Sutarties 118b straipsnyje teigiama, kad Komisija stengiasi skatinti administracijos ir darbuotojų dialogą Europos lygiu, kuris, jei abi pusės to pageidauja, gali baigtis sutartiniais santykiais;kadangi Bendrijos darbuotojų pagrindinių socialinių teisių chartijos 12 punkte teigiama, kad darbdaviams ar darbdavių organizacijoms bei darbuotojų organizacijoms, laikantis nacionaliniais teisės aktais ir praktika nustatytų sąlygų, turėtų būti suteikta teisė derėtis ir sudaryti kolektyvines sutartis. Darbdavių ir darbuotojų dialogas Europos lygiu, kuris turi būti skatinamas, gali, jei abi pusės to pageidauja, baigtis sutartiniais santykiais visų pirma įvairių profesijų ir sektorių lygiu;kadangi dėl pateikto pasiūlymo stiprinti sektorių socialinį dialogą visos susijusios šalys aktyviai pritarė Komisijos 1996 m. rugsėjo 18 d. komunikatui dėl socialinio dialogo plėtros Bendrijos lygiu [1];kadangi Europos Parlamentas 1997 m. liepos 18 d. rezoliucijoje [2] dėl minėto Komisijos informacinio pranešimo paragino ypač atkreipti dėmesį į sektorių socialinį dialogą, kadangi užimtumo reguliavimo ir (arba) šio reguliavimo panaikinimo ekonomikos sektoriuose reikšmę geriausiai galima įvertinti per socialinį dialogą;kadangi Ekonomikos ir socialinių reikalų komitetas 1997 m. sausio 29 d. nuomonėje [3] dėl minėto Komisijos informacinio pranešimo pažymėjo, kad sektorių dialogas turi būti veiksmingas, produktyvus ir gerai organizuotas;kadangi dėl skirtingose valstybėse narėse susiklosčiusios padėties akivaizdu, kad darbdaviai ir darbuotojai privalo aktyviai dalyvauti diskusijose dėl gyvenimo ir darbo sąlygų gerinimo jų sektoriuje; kadangi sektorių dialogo komiteto įkūrimas prie Komisijos yra tinkamiausia tokio dalyvavimo užtikrinimo priemonė Bendrijos lygiu sukuriant galimybę socialiniams ir ekonominiams interesams būti atstovaujamiems;kadangi Komisija turėtų stengtis užtikrinti, kad narystė ir veikla sektorių dialogo komitetuose prisidėtų prie moterų ir vyrų lygybės skatinimo;kadangi egzistuojančius jungtinius komitetus reikėtų pakeisti sektorių dialogo komitetais; kadangi dėl to reikėtų panaikinti tuos komitetus įsteigiančius sprendimus,NUSPRENDĖ:1 straipsnisŠiuo sprendimu įsteigiami sektorių dialogo komitetai (toliau — "komitetai") tuose sektoriuose, kuriuose socialiniai partneriai pateikia bendrą prašymą dalyvauti dialoge Europos lygiu, jei darbdaviams ir darbuotojams atstovaujančios organizacijos atitinka šiuos kriterijus:a) jos yra susijusios su konkrečiais sektoriais ar kategorijoms bei yra suburtos Europos lygiu;b) jas sudaro organizacijos, kurios pačios yra sudėtinė ir pripažinta valstybių narių socialinių partnerių struktūrų dalis, turinčios gebėjimų derėtis dėl susitarimų ir atstovaujančios kelioms valstybėms narėms;c) jos turi atitinkamas struktūras aktyviam jų dalyvavimui komitetų veikloje užtikrinti.2 straipsnisSu kiekvienu tos veiklos rūšies sektoriaus, kuriame jis buvo įsteigtas, komitetu:a) konsultuojamasi Bendrijos lygiu įvykusių pokyčių klausimais, turinčiais socialinę reikšmę; irb) skatina bei stiprina sektoriaus socialinį dialogą.3 straipsnisDarbdavių ir darbuotojų atstovų, dalyvaujančių kiekvieno komiteto susirinkimuose, bendras skaičius neviršija 40, jame yra po lygiai darbdavių ir darbuotojų delegacijų atstovų.4 straipsnisSocialinių partnerių organizacijų, pateikusių 1 straipsnyje nurodytą prašymą, siūlymu Komisija kviečia atstovus dalyvauti komitetų susirinkimuose.5 straipsnis1. Kiekvienas komitetas kartu su Komisija parengia savo darbo tvarkos taisykles.2. Komitetams pirmininkauja darbdavių ar darbuotojų delegacijų atstovas arba, jų bendru prašymu, Komisijos atstovas.3. Komitetai posėdžiauja ne rečiau kaip kartą per metus. Ne daugiau kaip 30 komiteto susirinkime dalyvaujantiems darbdavių ir darbuotojų išrinktiems atstovams apmokamos kelionės išlaidos ir skiriami dienpinigiai.4. Konsultuodamasi su socialiniais partneriais, Komisija nuolat peržiūri Sektorių komiteto funkcijas ir skirtinguose sektoriuose vykdomą veiklą.6 straipsnisKomisijai pranešus komitetui, jog svarstomas klausimas yra susijęs su slaptais dalykais, komiteto nariai įpareigojami, nepažeidžiant Sutarties 214 straipsnio nuostatų, neatskleisti informacijos, gautos komiteto susirinkimuose ar iš sekretoriato.7 straipsnis1. Sektorių dialogo komitetai pakeičia šiuos egzistuojančius jungtinius komitetus:a) Jūrų transporto jungtinį komitetą, įkurtą Komisijos sprendimu 87/467/EEB [4];b) Civilinės aviacijos jungtinį komitetą, įkurtą Komisijos sprendimu 90/449/EEB [5];c) Vidaus navigacijos jungtinį komitetą, įkurtą Komisijos sprendimu 80/991/EEB [6];d) Kelių transporto jungtinį komitetą, įkurtą Komisijos sprendimu 85/516/EEB [7];e) Geležinkelių transporto jungtinį komitetą, įkurtą Komisijos sprendimu 85/13/EEB [8];f) Telekomunikacijų paslaugų jungtinį komitetą, įkurtą Komisijos sprendimu 90/450/EEB [9];g) Žemės ūkio darbuotojų socialinių problemų jungtinį komitetą, įkurtą Komisijos sprendimu 74/442/EEB [10];h) Jūrų žvejybos laivuose dirbančių darbuotojų socialinių problemų jungtinį komitetą, įkurtą Komisijos sprendimu 74/441/EEB [11];i) Pašto paslaugų jungtinį komitetą, įkurtą Komisijos sprendimu 94/595/EB [12].Tačiau minėtais sprendimais įsteigti komitetai dirba tol, kol jų funkcijas perima šiuo sprendimu įsteigti sektorių komitetai, bet ne ilgiau kaip iki 1998 m. gruodžio 31 d.2. Atsižvelgiant į 1 straipsnį, sektorių dialogo komitetas taip pat pakeičia kitas neoficialias darbo grupes, kurių pagalba Komisija iki tol skatino socialinį dialogą tam tikruose sektoriuose, kuriems netaikomi jungtinius komitetus įsteigiantys Komisijos sprendimai.3. Šio straipsnio 1 dalies a–i punktuose minėti sprendimai panaikinami nuo 1999 m. sausio 1 d.Priimta Briuselyje, 1998 m. gegužės 20 d.Komisijos varduPádraig FlynnKomisijos narys[1] COM(96) 448 final.[2] OL C 286, 1997 9 22, p. 338.[3] OL C 89, 1997 3 19, p. 27.[4] OL L 253, 1987 9 04, p. 20.[5] OL L 230, 1990 8 24, p. 22.[6] OL L 297, 1980 11 6, p. 28.[7] OL L 317, 1985 11 28, p. 33.[8] OL L 8, 1985 1 10, p. 26.[9] OL L 230, 1990 08 24, p. 25[10] OL L 243, 1974 9 5, p. 22.[11] OL L 243, 1974 9 5, p. 19.[12] OL L 225, 1994 8 31, p. 31.--------------------------------------------------


title: 2016 m. birželio 17 d. Tarybos sprendimas (ES) 2016/1022, kuriuo panaikinamas Sprendimas 2010/401/ES dėl perviršinio deficito Kipre

text:
24.6.2016

               LT

               Europos Sąjungos oficialusis leidinys

               L 166/14

         TARYBOS SPRENDIMAS (ES) 2016/1022
   2016 m. birželio 17 d.
   kuriuo panaikinamas Sprendimas 2010/401/ES dėl perviršinio deficito Kipre
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 126 straipsnio 12 dalį,
   atsižvelgdama į Europos Komisijos rekomendaciją,
   kadangi:

               (1)

               2010 m. liepos 13 d. sprendimu 2010/401/ES (1), priimtu remiantis Komisijos rekomendacija, pagal Sutarties dėl Europos Sąjungos veikimo (toliau – SESV) 126 straipsnio 6 dalį Taryba nusprendė, kad Kipre susidaręs perviršinis deficitas. Taryba pažymėjo, kad, remiantis Kipro valdžios institucijų 2010 m. balandžio mėn. pateiktais duomenimis, 2009 m. valdžios sektoriaus deficitas Kipre siekė 6,1 % BVP, taigi viršijo Sutartyje nustatytą 3 % BVP pamatinę vertę. Planuota, kad valdžios sektoriaus bendroji skola 2010 m. sieks 62 % BVP, taigi viršys Sutartyje nustatytą 60 % BVP pamatinę vertę;

               (2)

               2010 m. liepos 13 d., vadovaudamasi SESV 126 straipsnio 7 dalimi ir Tarybos reglamento (EB) Nr. 1467/97 (2) 3 straipsnio 4 dalimi ir remdamasi Komisijos rekomendacija, Taryba pateikė Kiprui rekomendaciją siekiant ištaisyti perviršinio valdžios sektoriaus deficito padėtį iki 2012 m. Ta Tarybos rekomendacija buvo paskelbta viešai;

               (3)

               2011 m. sausio 27 d. Komisija padarė išvadą, kad, remiantis tuo metu turima informacija, Kipras ėmėsi priemonių, kuriomis užtikrinama tinkama pažanga siekiant panaikinti perviršinį deficitą per Tarybos nustatytą terminą. 2012 m. sausio 11 d. Komisija dar kartą patvirtino, kad Kipras ėmėsi veiksmingų priemonių, siekdamas laiku ir tvariai panaikinti perviršinį deficitą;

               (4)

               Kipro valdžios institucijos paprašė Sąjungos, valstybių narių, kurių valiuta yra euro, ir Tarptautinio valiutos fondo (TVF) finansinės pagalbos, kad atkurtų tvarų Kipro ekonomikos augimą. 2013 m. balandžio 25 d. Taryba priėmė Sprendimą 2013/236/ES (3), skirtą Kiprui, dėl specialiųjų priemonių finansiniam stabilumui ir tvariam augimui atkurti. Be to, pagal Europos stabilumo mechanizmą (ESM) Kiprui skirta finansinės pagalbos priemonė. Tomis aplinkybėmis 2013 m. balandžio 26 d. Kipro valdžios institucijos ir Komisija, veikdama ESM vardu, pasirašė Susitarimo memorandumą dėl specialių ekonominės politikos sąlygų;

               (5)

               2013 m. gegužės 16 d. pagal Reglamento (EB) Nr. 1467/97 3 straipsnio 5 dalį Taryba padarė išvadą, kad Kipras ėmėsi veiksmingų priemonių, bet po 2010 m. liepos 13 d. Tarybos rekomendacijos priėmimo kilo netikėtų nepalankių ekonominių įvykių, turėjusių didelį neigiamą poveikį viešiesiems finansams. Todėl Taryba, remdamasi Komisijos rekomendacija, laikėsi nuomonės, kad Reglamento (EB) Nr. 1467/97 3 straipsnio 5 dalyje numatytos sąlygos tenkinamos, ir priėmė naują Kiprui skirtą rekomendaciją pagal SESV 126 straipsnio 7 dalį siekiant ištaisyti perviršinio deficito padėtį iki 2016 m.;

               (6)

               2013 m. rugsėjo 6 d. Komisija padarė išvadą, kad Kipras ėmėsi veiksmingų priemonių perviršiniam deficitui panaikinti iki 2016 m., kaip 2013 m. gegužės 16 d. rekomendavo Taryba;

               (7)

               pagal Europos Parlamento ir Tarybos reglamento (ES) Nr. 472/2013 (4) 10 straipsnio 2 dalies a punktą Kiprui netaikyta pareiga pateikti atskirą ataskaitą pagal perviršinio deficito procedūrą ir jis pateikė ataskaitą pagal savo makroekonominio koregavimo programą;

               (8)

               2016 m. kovo mėn. Kipras baigė trejų metų makroekonominio koregavimo programą, pagal kurią, be kita ko, įgyvendinta plataus užmojo reformų darbotvarkė ir kuri padėjo užtikrinti finansinį stabilumą, pagerinti viešųjų finansų būklę ir atkurti tvarų ekonomikos augimą;

               (9)

               pagal prie Europos Sąjungos sutarties ir SESV pridėto Protokolo Nr. 12 dėl perviršinio deficito procedūros 4 straipsnį Komisija teikia tai procedūrai vykdyti reikalingus duomenis. Taikydamos tą protokolą, pagal Tarybos reglamento (EB) Nr. 479/2009 (5) 3 straipsnį valstybės narės du kartus per metus, t. y. iki balandžio 1 d. ir iki spalio 1 d., turi pranešti valdžios sektoriaus deficito ir skolos duomenis bei kitus susijusius kintamuosius;

               (10)

               Taryba turi priimti sprendimą panaikinti sprendimą dėl perviršinio deficito, remdamasi pateiktais duomenimis. Be to, sprendimas dėl perviršinio deficito turi būti panaikintas tik jei pagal Komisijos prognozes numatoma, kad prognozės laikotarpiu deficitas neviršys Sutartyje nustatytos 3 % BVP pamatinės vertės (6);

               (11)

               remiantis Komisijos (Eurostato) duomenimis, pateiktais pagal Reglamento (EB) Nr. 479/2009 14 straipsnį, Kiprui 2016 m. balandžio mėn. pateikus pranešimą, ir remiantis 2016 m. stabilumo programa ir Komisijos 2016 m. pavasario prognoze, pagrįstai daromos šios išvados:

                           —

                           2015 m. valdžios sektoriaus deficitas buvo 1 % BVP, taigi tapo mažesnis už Sutartyje nustatytą 3 % BVP pamatinę vertę metais anksčiau nei Tarybos nustatytas terminas. Šį pagerėjimą lėmė fiskalinio konsolidavimo pastangos ir mažėjantis vienkartinis finansų sektoriaus stabilizavimo priemonių poveikis 2014 m. deficitui,

                           —

                           2016 m. stabilumo programoje, kurią Kipro Vyriausybė pateikė 2016 m. gegužės 13 d., planuojama, kad 2016 m. deficitas bus 0,4 % BVP, o 2017 m. – 0,5 % BVP. Komisijos 2016 m. pavasario prognozėje numatoma, kad 2016 m. nominalusis balansas bus – 0,4 % BVP, o 2017 m. – 0 % BVP, jei politika nesikeis. Todėl numatoma, kad prognozės laikotarpiu deficitas liks mažesnis už Sutartyje nustatytą 3 % BVP pamatinę vertę,

                           —

                           remiantis Komisijos skaičiavimais, struktūrinis balansas, t. y. pagal ekonominį ciklą pakoreguotas valdžios sektoriaus balansas, atėmus vienkartines ir kitas laikinąsias priemones, 2013–2015 m. laikotarpiu pagerėjo 6,6 % BVP,

                           —

                           dėl finansų sektoriui suteiktos valstybės paramos ir nominaliojo BVP susitraukimo valdžios sektoriaus skolos santykis nuo 102,5 % 2013 m. padidėjo iki 108,9 % 2015 m. Komisijos 2016 m. pavasario prognozėje numatoma, kad valdžios sektoriaus bendroji skola 2016 m. išliks stabili, o 2017 m. sumažės iki 105,4 %, daugiausia dėl nominaliojo BVP padidėjimo;

               (12)

               nuo 2016 m., t. y. kitų metų po perviršinio deficito panaikinimo, Kiprui taikoma Stabilumo ir augimo pakto prevencinė dalis ir jis turėtų užtikrinti, kad būtų laikomasi vidutinio laikotarpio tikslo, įskaitant išlaidų kriterijaus laikymąsi, ir daryti pakankamą pažangą siekdamas atitikti skolos kriterijų pagal Reglamento (EB) Nr. 1467/97 2 straipsnio 1a dalį. Tomis aplinkybėmis atrodo, kad 2016 m. Kipras turėtų laikytis vidutinio laikotarpio tikslo, o 2017 m. prognozuojamas tam tikras nuokrypis. Numatoma, kad Kipro struktūrinis balansas pablogės daugiau, nei leidžiama pagal pereinamojo laikotarpio skolos taisyklę. 2017 m. reikės imtis papildomų priemonių;

               (13)

               pagal SESV 126 straipsnio 12 dalį Tarybos sprendimas dėl perviršinio deficito panaikinamas, kai, Tarybos nuomone, perviršinio deficito padėtis atitinkamoje valstybėje narėje ištaisoma;

               (14)

               Tarybos nuomone, perviršinio deficito padėtis Kipre ištaisyta, todėl Sprendimas 2010/401/ES turėtų būti panaikintas,

         PRIĖMĖ ŠĮ SPRENDIMĄ:
   1 straipsnis
   Atlikus bendrą vertinimą daroma išvada, kad perviršinio deficito padėtis Kipre ištaisyta.
   2 straipsnis
   Sprendimas 2010/401/ES panaikinamas.
   3 straipsnis
   Šis sprendimas skirtas Kipro Respublikai.

      Priimta Liuksemburge 2016 m. birželio 17 d.

            Tarybos vardu

            Pirmininkas

         J.R.V.A. DIJSSELBLOEM

      (1)  2010 m. liepos 13 d. Tarybos sprendimas 2010/401/ES dėl perviršinio deficito Kipre (OL L 186, 2010 7 20, p. 30).

      (2)  1997 m. liepos 7 d. Tarybos reglamentas (EB) Nr. 1467/97 dėl perviršinio deficito procedūros įgyvendinimo paspartinimo ir paaiškinimo (OL L 209, 1997 8 2, p. 6).

      (3)  2013 m. balandžio 25 d. Tarybos sprendimas 2013/236/ES, skirtas Kiprui, dėl specialiųjų priemonių finansiniam stabilumui ir tvariam augimui atkurti (OL L 141, 2013 5 28, p. 32).

      (4)  2013 m. gegužės 21 d. Europos Parlamento ir Tarybos reglamentas (ES) Nr. 472/2013 dėl euro zonos valstybių narių, kurios turi didelių finansinio stabilumo sunkumų arba kurioms tokie sunkumai gresia, ekonominės ir biudžeto priežiūros griežtinimo (OL L 140, 2013 5 27, p. 1).

      (5)  2009 m. gegužės 25 d. Tarybos reglamentas (EB) Nr. 479/2009 dėl Europos bendrijos steigimo sutarties priede pateikto Protokolo dėl perviršinio deficito procedūros taikymo (OL L 145, 2009 6 10, p. 1).

      (6)  Atsižvelgiant į 2012 m. rugsėjo 3 d.„Stabilumo ir augimo pakto įgyvendinimo sąlygas ir stabilumo ir konvergencijos programų formos ir turinio gaires“. Žr. http://ec.europa.eu/economy_finance/economic_governance/sgp/pdf/coc/code_of_conduct_en.pdf


title: 2010 m. lapkričio 17 d. Tarybos sprendimas 2010/694/BUSP dėl kai kurių palestiniečių laikino priėmimo Europos Sąjungos valstybėse narėse

text:
19.11.2010

               LT

               Europos Sąjungos oficialusis leidinys

               L 303/13

         TARYBOS SPRENDIMAS 2010/694/BUSP
   2010 m. lapkričio 17 d.
   dėl kai kurių palestiniečių laikino priėmimo Europos Sąjungos valstybėse narėse
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2009 m. spalio 27 d. Taryba priėmė Bendrąją poziciją 2009/787/BUSP dėl kai kurių palestiniečių laikino priėmimo Europos Sąjungos valstybėse narėse (1), kurioje numatyta pratęsti jiems išduotų nacionalinių leidimų atvykti į valstybių narių, nurodytų 2002 m. gegužės 21 d. Bendrojoje pozicijoje 2002/400/BUSP dėl kai kurių palestiniečių laikino priėmimo Europos Sąjungos valstybėse narėse (2), teritoriją ir joje būti galiojimą dar vienam 12 mėnesių laikotarpiui.

               (2)

               Remdamasi Bendrosios pozicijos 2002/400/BUSP taikymo įvertinimu, Taryba mano esant tinkama, kad tų leidimų galiojimas būtų pratęstas dar vienam 12 mėnesių laikotarpiui,

         PRIĖMĖ ŠĮ SPRENDIMĄ:
   1 straipsnis
   Bendrosios pozicijos 2002/400/BUSP 2 straipsnyje nurodytos valstybės narės pagal tos bendrosios pozicijos 3 straipsnį išduotų nacionalinių leidimų atvykti į jų teritoriją ir joje būti galiojimą pratęsia dar vienam 12 mėnesių laikotarpiui.
   2 straipsnis
   Taryba įvertina Bendrosios pozicijos 2002/400/BUSP taikymą per šešis mėnesius nuo šio sprendimo priėmimo dienos.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2010 m. lapkričio 17 d.

            Tarybos vardu

            Pirmininkas

         D. REYNDERS

      (1)  OL L 281, 2009 10 28, p. 6.

      (2)  OL L 138, 2002 5 28, p. 33.


title: 2011/567/ES: 2011 m. gegužės 10 d. Europos Parlamento sprendimas dėl Europos Sąjungos įstaigų vertimo centro 2009 finansinių metų sąskaitų uždarymo

text:
27.9.2011

               LT

               Europos Sąjungos oficialusis leidinys

               L 250/129

         EUROPOS PARLAMENTO SPRENDIMAS
   2011 m. gegužės 10 d.
   dėl Europos Sąjungos įstaigų vertimo centro 2009 finansinių metų sąskaitų uždarymo
   (2011/567/ES)
   EUROPOS PARLAMENTAS,

               —

               atsižvelgdamas į Europos Sąjungos įstaigų vertimo centro 2009 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos Sąjungos įstaigų vertimo centro 2009 finansinių metų galutinių metinių ataskaitų kartu su Centro atsakymais (1),

               —

               atsižvelgdamas į 2011 m. vasario 15 d. Tarybos rekomendaciją (05892/2011 – C7–0052/2011),

               —

               atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 1994 m. lapkričio 28 d. Tarybos reglamentą (EB) Nr. 2965/94, įsteigiantį Europos Sąjungos įstaigų vertimo centrą (3), ypač į jo 14 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7–0119/2011),

               1.

               pritaria Europos Sąjungos įstaigų vertimo centro 2009 finansinių metų sąskaitų uždarymui;

               2.

               paveda Pirmininkui perduoti šį sprendimą Europos Sąjungos įstaigų vertimo centro direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 119.

      (2)  OL L 248, 2002 9 16, p. 1.

      (3)  OL L 314, 1994 12 7, p. 1.

      (4)  OL L 357, 2002 12 31, p. 72.


title: 2010 m. spalio 21 d. Tarybos sprendimas dėl Socialinės apsaugos sistemų koordinavimo patariamojo komiteto narių ir pakaitinių narių skyrimo

text:
27.10.2010

               LT

               Europos Sąjungos oficialusis leidinys

               C 290/5

         TARYBOS SPRENDIMAS
   2010 m. spalio 21 d.
   dėl Socialinės apsaugos sistemų koordinavimo patariamojo komiteto narių ir pakaitinių narių skyrimo
   2010/C 290/02
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 883/2004 dėl socialinės apsaugos sistemų koordinavimo (1), ypač į jo 75 straipsnį,
   atsižvelgdama į valstybių narių vyriausybių Tarybai pateiktus kandidatų sąrašus,
   kadangi:

               (1)

               Reglamentu (EB) Nr. 883/2004 įsteigtas Socialinės apsaugos sistemų koordinavimo patariamasis komitetas.

               (2)

               Reglamente (EB) Nr. 883/2004, kuriuo įsteigiamas Socialinės apsaugos sistemų koordinavimo patariamasis komitetas, nėra nurodyta narių ir pakaitinių narių kadencija. Todėl Taryba sprendimu dėl narių ir pakaitinių narių skyrimo turėtų nustatyti jų kadenciją. Siekiant išvengti nereikalingos administracinės naštos, ši kadencija turėtų būti pakankami ilga, atsižvelgiant taip pat ir į tai, kad tokios rūšies patariamieji komitetai paprastai posėdžiauja tik vieną arba du kartus per metus. Pernelyg dažno visų komiteto narių keitimo būtų išvengta, jeigu būtų nustatyta penkerių metų kadencija,

         PRIĖMĖ ŠĮ SPRENDIMĄ:
   1 straipsnis
   Socialinės apsaugos sistemų koordinavimo patariamojo komiteto nariais ir pakaitiniais nariais laikotarpiui nuo 2010 m. spalio 20 d. iki 2015 m. spalio 19 d. skiriami:
   I.   VYRIAUSYBIŲ ATSTOVAI

               Šalis

               Nariai

               Pakaitiniai nariai

               Belgija

               Keyina MPEYE

               Alix GEYSELS

               Bulgarija

               Dobrinka BONEVA

               Eva TOSHEVA

               Čekija

               Jiří BAUER

               Gabriela PIKOROVÁ

               Danija

               Vibeke DALBRO

               Karin MØHL LARSEN

               Vokietija

               Helmut WEBER

               Matthias HAUSCHILD

               Estija

               Evelyn HALLIKA

               Inga PRONINA

               Airija

               Graikija

               Anna RIZOU

               Ioanna BOUZALAKOU

               Ispanija

               Marta Lucía VIVES CABALLERO

               Ainhoa LÓPEZ DE GOICOECHEA URZAINQUI

               Prancūzija

               Christiane LABALME

               Jean-Claude FILLON

               Italija

               Kipras

               Nicolas ARTEMIS

               Andreas KYRIAKIDES

               Latvija

               Jana MUIŽNIECE

               Reinis JOKSTS

               Lietuva

               Mariana ŽIUKIENĖ

               Romalda BARANAUSKIENĖ

               Liuksemburgas

               Claude EWEN

               Romain EWERT

               Vengrija

               Malta

               Nyderlandai

               Austrija

               Manfred PÖLTL

               Heinz WITTMANN

               Lenkija

               Grażyna SYPNIEWSKA

               Elżbieta TOMASZEWSKA

               Portugalija

               José Nuno RANGEL CID PROENÇA

               Elisabete Maria SOUSA SILVEIRA

               Rumunija

               Adriana STOINEA

               Raluca LUCHIAN

               Slovėnija

               Alenka ŽAGAR

               Zvezdana VEBER-HARTMAN

               Slovakija

               Jaroslav KOVÁČ

               Etela KISSOVÁ

               Suomija

               Carin LINDQVIST-VIRTANEN

               Pasi MUSTONEN

               Švedija

               Lena MALMBERG

               Gunnel VILÉN

               Jungtinė Karalystė

               Fiona KILPATRICK

               Ute CHATTERJEE

   II.   PROFESINIŲ SĄJUNGŲ ATSTOVAI

               Šalis

               Nariai

               Pakaitiniai nariai

               Belgija

               Koen MEESTERS

               Estelle CEULEMANS

               Bulgarija

               Assia GONEVA

               Velichka MIKOVA

               Čekija

               Jaroslava BAUEROVÁ

               Helena ČORNEJOVÁ

               Danija

               Michael JACOBSEN

               Christian SØLYST

               Vokietija

               Robert NAZAREK

               Max EPPELEIN

               Estija

               Kaja TOOMSALU

               Margo KIKAS

               Airija

               Graikija

               Ispanija

               Carlos BRAVO FERNÁNDEZ

               Ana María CORRAL JUAN

               Prancūzija

               Pierre Yves CHANU

               Abdou ALI MOHAMED

               Italija

               Kipras

               Nicos GREGORIOU

               Nicos EPISTITHIOU

               Latvija

               Irīna HOMKO

               Nataļja MICKEVIČA

               Lietuva

               Vydas PUSKEPALIS

               Ričardas GARUOLIS

               Liuksemburgas

               Eduardo DIAS

               Vincent JACQUET

               Vengrija

               Malta

               Nyderlandai

               Austrija

               Martina THOMASBERGER

               Dinah DJALINOUS-GLATZ

               Lenkija

               Elżbieta TAMBORSKA

               Katarzyna SOSNOWSKA

               Portugalija

               Ana Cecília SENA SIMÕES

               Ana Paula BERNARDO

               Rumunija

               Slovėnija

               Goran LUKIČ

               Aljoša ČEČ

               Slovakija

               Mária SVOREŇOVÁ

               Zdena DVORANOVÁ

               Suomija

               Jarmo PÄTÄRI

               Heli PUURA

               Švedija

               Ellen NYGREN

               Samuel ENGBLOM

               Jungtinė Karalystė

               Richard EXELL

               Sean BAMFORD

   III.   DARBDAVIŲ ORGANIZACIJŲ ATSTOVAI

               Šalis

               Nariai

               Pakaitiniai nariai

               Belgija

               Monica DE JONGHE

               Hilde THYS

               Bulgarija

               Rumen RADEV

               Teodor DECHEV

               Čekija

               Luděk MAZUCH

               Jiří SVOBODA

               Danija

               Flemming DREESEN

               Henning GADE

               Vokietija

               Angela SCHNEIDER-BODIEN

               Susanne LEXA

               Estija

               Victoria METS

               Katrin TRUVE

               Airija

               Graikija

               Ispanija

               Pilar IGLESIAS VALCARCE

               Roberto SUÁREZ SANTOS

               Prancūzija

               Italija

               Kipras

               Lena PANAYIOTOU

               Emilios MICHAEL

               Latvija

               Anita LĪCE

               Dace ŠAITERE

               Lietuva

               Danukas ARLAUSKAS

               Dovilė BAŠKYTĖ

               Liuksemburgas

               Vengrija

               Malta

               Nyderlandai

               Austrija

               Ruth TAUDES

               Ruth LIST

               Lenkija

               Małgorzata RUSEWICZ

               Zbigniew ŻUREK

               Portugalija

               Cristina NAGY MORAIS

               Nuno BERNARDO

               Rumunija

               Slovėnija

               Tomaž BERNIK

               Maja SKORUPAN

               Slovakija

               Jozef ORGONÁŠ

               Milan CHÚPEK

               Suomija

               Johan ÅSTRÖM

               Mikko RÄSÄNEN

               Švedija

               Sofia BERGSTRÖM

               Catharina BÄCK

               Jungtinė Karalystė

               Neil CARBERRY

               Ben DIGBY

         2 straipsnis
   Narius ir pakaitinius narius, kurių kandidatūros dar nėra pateiktos, Taryba paskirs vėliau.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2010 m. spalio 21 d.

            Tarybos vardu

            Pirmininkė

         J. MILQUET

      (1)  OL L 166, 2004 4 30, p. 1.


title: 2014/33/ES: 2013 m. rugpjūčio 30 d. Europos Centrinio Banko sprendimas dėl Europos Centrinio Banko kapitalo apmokėjimo, kurį atlieka ne euro zonos nacionaliniai centriniai bankai (ECB/2013/31)

text:
21.1.2014

               LT

               Europos Sąjungos oficialusis leidinys

               L 16/63

      EUROPOS CENTRINIO BANKO SPRENDIMAS

   2013 m. rugpjūčio 30 d.
   dėl Europos Centrinio Banko kapitalo apmokėjimo, kurį atlieka ne euro zonos nacionaliniai centriniai bankai
   (ECB/2013/31)
   (2014/33/ES)
   EUROPOS CENTRINIO BANKO BENDROJI TARYBA,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 47 straipsnį,
   kadangi:

               (1)

               Europos centrinių bankų sistemos ir Europos Centrinio Banko statuto (toliau – ECBS statutas) 47 straipsnyje numatyta, kad valstybių narių, kurioms taikoma išimtis, nacionaliniai centriniai bankai (toliau – ne euro zonos NCB) neapmoka jų pasirašyto kapitalo, nebent Bendroji taryba, veikdama dauguma, kuri atstovauja mažiausiai dviem trečdaliams pasirašyto Europos Centrinio Banko (ECB) kapitalo ir mažiausiai pusei dalininkų, nusprendžia, kad reikia sumokėti minimalų procentą, kaip įnašą, skirtą ECB veiklos išlaidoms padengti;

               (2)

               2013 m. birželio 21 d. Sprendimo ECB/2013/20 dėl Europos Centrinio Banko kapitalo apmokėjimo, kurį atlieka ne euro zonos nacionaliniai centriniai bankai (1), 1 straipsnyje nustatyta, kad nuo 2013 m. liepos 1 d. kiekvienas ne euro zonos NCB apmoka 3,75 % savo pasirašyto ECB kapitalo dallies;

               (3)

               pagal ECBS statuto 29 straipsnio 3 dalį 2013 m. rugpjūčio 29 d. Sprendimas ECB/2013/28 dėl nacionalinių centrinių bankų procentinių dalių Europos Centrinio Banko kapitalo pasirašymo rakte (2) nustato pakoreguotą ECB kapitalo pasirašymo raktą (toliau – kapitalo raktas) ir kiekvienam Sąjungos centriniam bankui nuo 2014 m. sausio 1 d. skiriamus naujus indeksus pakoreguotame kapitalo rakte (toliau – indeksai kapitalo rakte);

               (4)

               pasirašytas ECB kapitalas nuo 2014 m. sausio 1 d. bus 10 825 007 069,61 EUR;

               (5)

               dėl pakoreguoto kapitalo rakto reikia priimti naują ECB sprendimą, kuriuo nuo 2014 m. sausio 1 d. būtų panaikintas Sprendimas ECB/2013/20 ir kuriame būtų nustatytas pasirašyto ECB kapitalo procentas, kurį ne euro zonos NCB privalo apmokėti nuo 2014 m. sausio 1 d.,

         PRIĖMĖ ŠĮ SPRENDIMĄ:
   1 straipsnis
   Pasirašyto ir apmokėto kapitalo apimtis ir forma
   Nuo 2014 m. sausio 1 d. kiekvienas ne euro zonos NCB apmoka 3,75 % savo pasirašyto ECB kapitalo dalies. Atsižvelgiant į Sprendimo ECB/2013/28 2 straipsnyje nustatytus naujus indeksus kapitalo rakte, kiekvienas ne euro zonos NCB turi tokius pasirašyto ir apmokėto kapitalo dydžius, kokie nurodyti šalia jo pavadinimo šioje lentelėje:

               (EUR)

               Ne euro zonos NCB

               Pasirašytas kapitalas 2014 m. sausio 1 d.

               Apmokėtas kapitalas 2014 m. sausio 1 d.

               Българска народна банка
               (Bulgarijos nacionalinis bankas)

               92 986 810,73

               3 487 005,40

               Česká národní banka

               174 011 988,64

               6 525 449,57

               Danmarks Nationalbank

               161 000 330,15

               6 037 512,38

               Hrvatska narodna banka

               65 199 017,58

               2 444 963,16

               Lietuvos bankas

               44 728 929,21

               1 677 334,85

               Magyar Nemzeti Bank

               149 363 447,55

               5 601 129,28

               Narodowy Bank Polski

               554 565 112,18

               20 796 191,71

               Banca Națională a României

               281 709 983,98

               10 564 124,40

               Sveriges riksbank

               246 041 585,69

               9 226 559,46

               Bank of England

               1 480 243 941,72

               55 509 147,81

         2 straipsnis
   Apmokėto kapitalo pakoregavimas
   1.   Kadangi kiekvienas ne euro zonos NCB jau apmokėjo 3,75 % savo pasirašyto ECB kapitalo dalies, kaip taikoma 2013 m. gruodžio 31 d. pagal Sprendimą ECB/2013/20, kiekvienas iš jų atitinkamai perveda papildomą sumą Europos Centriniam Bankui arba iš ECB gauna grąžintiną sumą, kad būtų gautos sumos, nurodytos 1 straipsnyje pateiktos lentelės trečiame stulpelyje.
   2.   Visi pervedimai pagal šį straipsnį atliekami vadovaujantis 2013 m. rugpjūčio 29 d. Sprendimu ECB/2013/29, kuriuo nustatomos Europos Centrinio Banko kapitalo dalių tarpusavio pervedimų tarp nacionalinių centrinių bankų ir apmokėto kapitalo pakoregavimo sąlygos (3).
   3 straipsnis
   Įsigaliojimas ir panaikinimas
   1.   Šis sprendimas įsigalioja 2014 m. sausio 1 d.
   2.   Sprendimas ECB/2013/20 panaikinamas nuo 2014 m. sausio 1 d.
   3.   Nuorodos į Sprendimą ECB/2013/20 laikomos nuorodomis į šį sprendimą.

      Priimta Frankfurte prie Maino 2013 m. rugpjūčio 30 d.

            ECB Pirmininkas

         Mario DRAGHI

      (1)  OL L 187, 2013 7 6, p. 25.

      (2)  Žr. šio Oficialiojo leidinio p. 53.

      (3)  Žr. šio Oficialiojo leidinio p. 55.